"Svi propisi o izborima da se nađu na jednom mjestu" - Vijesti.me\nPoslanik Demokrata , Momo Koprivica, kazao je da opozicija ne vjeruje Demokratskoj partiji socijalista, navodeći da to povjerenje nije poljuljano, nego trajno izgubljeno Edit\n1218 pregleda 3 komentar(a)\nSa pres konferencije (Foto: Luka Zeković)\nŽeljka Vučinić 26. novembar 2019, 13:17 ažurirano 26. novembar 2019, 19:06\nPredstavnici Demokratske Crne Gore i nezavisni poslanik Nedjeljko Rudović uputiće Odboru za sveobuhvatnu reformu izbornog i drugog zakonodavstva predlog da se svi propisi koji se direktno odnose na izborna pravila nađu na jednom mjestu, odnosno, da se kodifikuje izborno zakonodavstvo u jedan zakonik.\nTaj predlog će biti dostavljen Odboru za sjutrašnju sjednicu, poručeno je sa konferencije za medije, koju su održali Demokrate, Demos i Rudović.\nRudović je istakao da, ukoliko se oko ovog pitanja ne postigne dogovor sa Demokratskom partijom socijalista, Crna Gora u naredne četiri godine “ zbog nečijeg odbijanja da napravi kompromis” moći samo da sanja o evropskim integracijama.\n“Prvi problem koji detektuje Evropska komisija u svim izvještajima o Crnoj Gori su sumnjivi i sporni izbori. Ako ponovo budemo imali sumnjive izbore, Crna Gora će nastaviti da stagnira ili čak da nazaduje kada je u pitanju proces pridruživanja EU”, istakao je Rudović.\nOn je kazao da imaju namjeru da se, uz važnu ulogu njihovih meĐunarodnih partnera, postigne sporazum o izbornim uslovima.\n“Mi smo zainteresovani za dogovor, zato što nam je cilj stabilna Crna Gora i, ako budemo imali odgovorno djelovanje svih u opoziciji, demokratske promjene. Bez prihvatljivih izbora nema politicke stabilnosti, a onda nema ni ekonomskog razvoja. Mislim da to nije ničiji interes, osim onih koji Crnu Goru vide kao plijen i koji misle da država treba da služi njihovim dzepovima i kompleksima”, kazao je Rudović.\nPoslanik Demokrata , Momo Koprivica, kazao je da opozicija ne vjeruje Demokratskoj partiji socijalista, navodeći da to povjerenje nije poljuljano, nego trajno izgubljeno.\n“ Nama njihova riječ ne znači ništa. Upravo iz tog razloga tražimo i predlažemo sistemsku garanciju , a to je kodifikacija izbornog zakonodavstva, odnosno, objedinjavanje u jedan akt kompletne regulative o izbornom procesu i one regulative koja je od značaja za ostvarivanje biračkog prava”, kazao je Koprivica.\nKoprivica na konferenciji(Foto: Luka Zeković)\nOn je ocijenio da bez regulacije biračkog spiska nema zaštite evropskog principa opšteg prava glasa, kao i da bez odgovarajuće regulacije finansiranja izborne kampanje, nema prava političkih subjekata da budu birani pod jednakim uslovima.\n“Ovo je način da se to zakonodavstvo na jedinstven način uredi,...da se modernizuje pravni poredak i da se konačno obezbijedi sveukupni legitimitet izbornog zakonodavstva”, rekao je Koprivica.\nPoručio je da bez opozicije nema donošenja izbornog zakonodavstva, navodeći da to ne znači da žele da ucjenjuju.\nPoslanik Demokrata Danilo Šaranović kazao je da praksa kodifikovanja izbornog zakonodavstva postoji u nekoliko zemalja regiona.\nNaveo je primjer Sjeverne Makedonije u kojoj je nakon donošenja jedinstvenog izbornog zakonika došlo do uspostavljanja povjerenja u izborni proces, prvih slobodnih i fer izbora i razrješenja “delikatne i složene političke i isntitucionalne krize”.\nPredstavnik Demosa Vuko Vlahović ocijenio je da ta partija nastavlja da podržava rad Odbora za sveobuhvatnu reformu izbornog zakonodavstva, jer smatraju da je uprkos teškoćama, to najbolji put da se u Crnoj Gori dođe do adekvatnog ambijenta za demokratsko ispoljavanje volje građana.\n“Tim prije, što je ovo ad hoc tijelo pod lupom međunarodne zajednice, u prvom redu EU koja snažno pdoržava njegov rad”, kazao je Vlahović, dodajući da podržavaju i kodifikaciju izbornog zakonodavstva.


RTCG - Radio Televizija Crne Gore - Nacionalni javni servis :: Politika :: Vječna slava i hvala svim borcima za slobodu i čast CG\n13. 07. 2020. 14:57 >> 15:11 0\nDelegacija Socijaldemokratske partije (SDP), predvođena predsjednicom Draginjom Vuksanović Stanković, položila je danas vijenac na partizanski spomenik Palim borcima u Virpazaru.\n“13. jul je sjećanje na dvije suštinske istorijske vertikale naše države, borbe za slobodu i antifašizam. 13. jul 1878. je kruna pet vjekova borbe za slobodu našeg naroda, a 13. jul 1941. dan ustanka crnogorskog naroda u borbi protiv okupatora. Danas se sa ponosom i pijetetom sjećamo svih boraca narodno oslobodilačkog rata, sjećamo se svih onih koji su 1878. donijeli i utemeljili nezavisnu državu Crnu Goru”, istakla je Vuksanović Stanković.\nOna je dodala da je Socijaldemokratska partija nastala na idejama antifašizma i državotvornosti i tradiciji partizanske borbe naroda Jugoslavije koji su ustali u borbu protiv okupatora u tada porobljenoj Evropi.\n"Na temeljima te borbe danas smo izgradili modernu Crnu Goru, ali na temeljima te borbe gradićemo evropsku, građansku i multietničku Crnu Goru. Vječna slava i hvala svim borcima za slobodu i čast Crne Gore, a nama, građanima Crne Gore, neka je srećan Dan državnosti i Dan ustanka crnogorskog naroda protiv fašizma”, zaključila je Vuksanović Stanković.\n13. jul Draginja Vuksanović Stanković


Wave premium wawe kakao bar 40g cena akcija Srbija\nWave premium wawe kakao bar 40g cene\nTrenutno nemamo slike za Wave premium wawe kakao bar 40g\nEPonuda nije internet prodavnica već Vam omogućava da brzo i lako nađete Wave premium wawe kakao bar 40g po najjeftinijoj ceni. Naš cilj je da kupci budu što bolje informisani o ponudi Wave premium wawe kakao bar 40g na tržištu Srbije. Vrlo lako nalazite željeni proizvod za kategoriju Čokoladice cene, ne morate da lutate od sajta do sajta za Wave Čokoladice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Wave premium wawe kakao bar 40g sa PRODAVCEM. EPonuda ne može da garantuje potpunu tačnost specifikacije i slika za Wave premium wawe kakao bar 40g. Pre kupovine, podatke za Wave premium wawe kakao bar 40g proverite na sajtu PROIZVOĐAČA.


Ista merila za sve - Dnevni list Danas\nPočetna » Društvo » Ista merila za sve\nOdredbom člana 40 stav 8, 9 i 11 Zakona o Pravosudnoj akademiji bilo je propisano da je Visoki savet sudstva, odnosno Državno veće tužilaca, dužno da za mesto sudije, odnosno zamenika javnog tužioca, predloži kandidata koji je završio početnu obuku na Akademiji, a da tek ukoliko među prijavljenim kandidatima nema kandidata koji je završio početnu obuku na Akademiji, predloži kandidata koji ispunjava opšte uslove.\n0Piše: Nenad Stefanović 04. marta 2014. 17.35\nMeđutim, Ustavni sud je nedavno doneo odluku, a koju je stručna javnost i očekivala, kojom je utvrdio da navedena odredba nije u saglasnosti sa Ustavom.\nU praksi ovakva odluka zapravo znači da će u budućnosti svi kandidati koji ispunjavaju uslove za izbor na mesto sudije ili javnog tužioca, bez obzira da li su završili početnu obuku na Akademiji, biti jednako rangirani, na sve će se primeniti isti kriterijumi i merila prilikom ocene stručnosti, osposobljenosti i dostojnosti za obavljanje te funkcije, i time je data mogućnost svima (koji ispunjavaju uslove) da konkurišu na mesta sudija i javnih tužilaca, a posebno kadru koji je svoju stručnu obuku i iskustvo stekao u sudu ili javnom tužilaštvu.\nOvde treba napomenuti da su odluke Ustavnog suda opšteobavezujuće. Međutim one deluju tek za ubuduće, odnosno nemaju retroaktivno dejstvo. To znači da će generacija polaznika Pravosudne akademije, koja je prethodnih godina bila izabrana za sudije i zamenike tužilaca upravo na osnovu ove, neustavne, prednosti koju im je dao Zakon o Pravosudnoj akademiji, ostati na tim funkcijama, a njihova stečena prava se na ovaj način ne diraju. Stoga je Ustavni sud odbacio zahteve za obustavu izvršenja pojedinačnih akata i radnji preduzetih na osnovu odredaba Zakona o Pravosudnoj akademiji, pa se neće opozivati dosadašnje odluke o izboru „akademaca“ za sudije i zamenike tužilaca. Međutim, ubuduće će polaznici Akademije biti rangirani kao i ostali kandidati, bez prednosti, ali je najbitnije da je sada ponovo data mogućnost svima koji ispunjavaju uslove da konkurišu za nosioca pravosudne funkcije. Posebno treba naglasiti da će u budućnosti moći da konkurišu i kandidati koji ispunjavaju opšte uslove za tu funkciju bez obzira da li dolaze iz banaka, advokature, privrede ili sudova, te će na taj način, kao što se zalaže Udruženje, doći do znatno većeg broja kandidata, a što direktno utiče na kvalitet izbora budućih nosilaca pravosudne funkcije.\nMeđutim, potpuno dejstvo ove odluke Ustavnog suda ostvariće se tek kada se navedeni, sada neustavni član kao i njegova dalja primena i pravne posledice, uklone iz pravnog života. Naime, kako je neustavna odredba integrisana i u član 50 Zakona o sudijama i 75 Zakona o javnim tužilaštvima, Narodna skupština treba da otkloni iz pravnog života i ove odredbe.\nTakođe, treba sačekati i sa obrazloženjem odluke Ustavnog suda, ali ono ne može suštinski promeniti činjenicu da je odredba 40 Zakona o Pravosudnoj akademiji proglašena u koliziji sa Ustavom, odnosno da Državno veće tužilaca i Visoki savet sudstva imaju dužnost da za kandidate predlože polaznike Akademije i da na taj način dovedu u diskriminatorski položaj ostale kandidate koji ispunjavaju opšte uslove.\nIz navedenog proizilazi da je ovakvom odlukom Ustavnog suda napravljen prvi, veliki korak koji će vratiti narušenu jednakost i ponovo omogućiti svima koji ispunjavaju uslove da konkurišu za nosioce pravosudne funkcije.


Jakurti: Samoopredeljenje ne vrši pritisak na Ustavni sud, očekujemo od njih doslednost - Kosovo Online\nJakurti: Samoopredeljenje ne vrši pritisak na Ustavni sud, očekujemo od njih doslednost\n19. Maj 2020. • 19:20\nEdision Jakurti, zamenik ministra iz redova Pokreta Samoopredeljenje rekao je da Vlada Kosova dobro radi svoj posao, uprkos činjenici da je poslednjih meseci bila suočena sa tri krize.\nJakurti je u emisiji Frontal na televiziji T7, govorio o trenutnoj političkoj situaciji na Kosovu i odluci koju bi Ustavni sud trebao da donese u vezi mandatara.\n“Ne mislimo da vršimo pritisak, ono što smo rekli jeste da očekujemo da će Ustavni sud biti dosledan, a očekujemo da će odluka biti u skladu sa Ustavom, s obzirom da Ustavni sud ne prepisuje, već tumači postojeći Ustav. Čekaćemo njihovu odluku i bićemo dosledni”, rekao je Jakurti.\nVlada trenutno radi svoj posao visokim intenzitetom, istakao je on.\n“Bilo je to kratko, ali intenzivno vreme, dok su zemlje u svetu imale dvostruku krizu, mi smo imali trostruku krizu. Imali smo i političku situaciju koja je već otežala sve okolnosti, međutim, vlada je stabilna i izvršava svoje dužnosti i čekamo odluku Ustavnog suda”, rekao je on.\nOn je rekao da se situacija sa pandemijom popravlja i spomenuo je i proteste koji se u ovom trenutku organizuju u drugim zemljama.\n“Vidimo da se situacija popravlja, to bi trebalo da bude dobra vest, bez obzira da li idemo na izbore ili ne. Faze kojima se bavimo sa postepenim otvaranjem privrede su takođe obećavajuće. Takođe vidimo i u drugim zemljama kako se organizuju protesti sa različitim merama”, rekao je on.\nSamoopredeljenje Edision Jakurti Ustavni sud Kosova\nKurti: Tači neće dobro proći sa Ustavnim sudom, neka se na izborima svi ujedine protiv mene\nVršilac dužnosti premijera Aljbin Kurti smatra da Ustavni sud neće presuditi u korist predsednika Kosova Hašima Tačija koji je Avdulaha Hotija iz Demokratskog saveza Kosova nominovao za mandatara za sastav buduće vlade, prenosi Gazeta Ekspres.\nHadžiu: Ne mogu reći da li ćemo poštovati odluku Ustavnog suda\nTači: Najvažnije je da Ustavni sud donese odluku bez pritisaka sa strane\nOsmani zahteva od suda da Tačijev dekret proglasi neustavnim


Poklon galerija For Me - Destination Sarajevo\nTip: Tradicionalni zanat, Suveniri i pokloni, Moda i modni dodaci\nMula Mustafe Bašeskije 20, 71000 Sarajevo\n+387 33 232 091\nPon - Pet: 09:00 - 17:00 ; Sub: 09:00 - 14:00\nPoklon galerija „For me“ nudi mnoštvo unikatnih ručno rađenih poklon predmeta, nakita, suvenira, slika koji će biti prigodan poklon porodici, prijateljima ili poslovnim partnerima ili predstavljati uspomenu na boravak u Sarajevu.\nOvu galeriju već dugi niz godina vodi Marica Karatović a kroz svoje proizvode spaja starinsko i moderno koristeći razne tehnike. Ponuda ove galerije obuhvata ručno rađeni nakit, a dio nakita je urađen i filigranskom tehnikom, razne suvenire sa starobosanskim i motivima Sarajeva, umjetničke slike i druge poklon predmete urađene vještim rukama vlasnice.\nOva galerija se nalazi u centru grada, u ulici Mula Mustafe Bašeskije, na svega 100njak metara udaljenosti od Katedrale Srca Isusova u smjeru Baščaršije.\nUdaljenost od aerodroma Sarajevo:11,4km\nUdaljenost od autobuske stanice Sarajevo:4,9km\nPrevoz taxijem od/do aerodroma:26min/14KM\nNajbliža stanica javnog gradskog prevoza:Tramvajska stanica Katedrala-110m


Prvi radovi na "Turskom toku" u BiH početkom 2022. - Biznis Info\nYou are at:Home»Investicije»Prvi radovi na “Turskom toku” u BiH početkom 2022.\nPrvi radovi na “Turskom toku” u BiH početkom 2022.\nBy BiznisInfo on\t 15/10/2020 Investicije\nPrvi radovi na izgradnji kraka strateškog gasovoda ‘Turski tok’ kroz RepublikuSrpsku mogli bi krenuti krajem naredne ili početkom 2022. godine, tvrdi direktor preduzeća “Gas-Res” Ljubo Glamočić.\nPrema njegovim riječima, gradnja ovog gasovoda do sada je bila uslovljena dinamikom gradnje kraka “Turskog toka” kroz Srbiju, a pošto su predsjednik Srbije Aleksandar Vučić i direktor “Srbijagasa” Dušan Bajatović najavili kako bi on mogao biti završen do kraja godine, to će, kako je istakao, značajno ubrzati i aktivnosti na ovom projektu u Republici Srpskoj.\n“Raduje me ta informacija, jer se time otvara i naša priča. Završetkom gradnje ovog gasovoda kroz Srbiju, a prema obećanjima nadležnih iz ‘Srbijagasa’, Srbija će započeti sa realizacijom projekta gradnje jednog kraka sa transportnog sistema Srbije ka Republici Srpskoj, odnosno Bijeljini, u ukupnoj dužini negdje oko 100 kilometara. Prema procjenama nadležnih iz Srbije, taj dio posla mogao bi biti završen u naredne dvije do tri godine”, rekao je Glamočić za Glas Srpske.\nObjašnjava da je već urađeno idejno rješenje trase gasovoda kroz Republiku Srpsku koje se jednim dijelom razlikuje od pređašnjeg, koje je bilo vezano za projekat gradnje “Južnog toka”.\n“Ovaj krak gasovoda će sada jednim dijelom pratiti trasu autoputa od Bijeljine do Banjaluke i on će ići od Mačvanskog Prnjavora preko Bijeljine, Brčkog, Vukosavlja i Šamca do Doboja, Prnjavora i Banjaluke, pa sve do Novog Grada. Prema nekim grubim procjenama, gradnja samo gasovoda, bez pratećih objekata, mogla bi koštati između 180 i 200 miliona evra, a njegov kapacitet bi trebalo da se kreće oko 1,2 milijarde metara kubnih gasa godišnje. Gradnju gasovoda trebalo bi da prati i gasifikacija gradova, a planirana je i gradnja najmanje dvije gasne elektrane – toplane na području Republike Srpske”, objasnio je Glamočić.\n“Naravno, ostalo je još da se sa predstavnicima ‘Srbijagasa’ i ‘Gaspromom’ dogovorimo o finansiranju ovog projekta, ali i osnivanju zajedničkog preduzeća koje bi bilo nadležno za gradnju ovog gasovoda kroz Republiku Srpsku. Pored toga, trebalo bi da do kraja godine bude potpisan i sporazum o razumijevanju sa ‘Srbijagasom’, ali i međudržavni između Savjeta ministara BiH i Vlade Srbije”, pojasnio je Glamočić.


Kada je državni sekretar Majk Pompeo stigao u sredu u Rijad, pet dana nakon napada, čak je i najagresivniji član Trampove vlade znatno ublažio svoje stavove i najavio da Vašington i njegovi saveznici tragaju za „mirnim rešenjem“ situacije. U pozadini ovog složenog slučaja kao i uvek nalazi se žestoka bitka Irana i Saudijske Arabije za dominaciju na Bliskom Istoku, zalivski hladni rat, u kojem gotovo da i nema pozitivaca, navodi hrvatski list.\nU maju ove godine neidentifikovani napadači sabotirali su četiri naftna tankera u Omanskom zalivu, od kojih su dva bila u vlasništvu „Aramka“, saudijske državne naftne kompanije. Prema izveštaju Ujedinjenih nacija, napad su odradile izrazito dobro obučene i obaveštene snage. Istraga UN zaključila je da je napad „morao da bude sponzorisan od strane neke države“.\nIako se verovatno radilo o iranskim specijalcima, što su tvrdili i Vašington i Saudijska Arabija, Teheran je zadržao dovoljnu distancu da može da negira bilo kakvu umešanost. SAD su odgovorile slanjem dodatnih 1.500 vojnika u Persijski zaliv, zajedno sa izviđačkim letelicama, ratnim avionima, vojnim inženjerima i drugim snagama.\nMesec dana kasnije napadnuta su još dva tankera, ponovno bez ikakvih dokaza o tome ko su napadači. Ubrzo je došlo i do direktnog sukoba američkih i iranskih vojnih resursa, kada je protivvazdušna odbrana Iranske revolucionarne garde srušila najmoderniji američki izviđački dron „Global Hok“ u Ormuskom moreuzu.\nTramp je dan kasnije tvrdio da je sve bilo spremno za odmazdu u vidu avio napada na iranska vojna postrojenja, ali da je napad otkazao u poslednjem trenutku, 10 minuta pre planiranog početka, jer su mu vojni zvaničnici rekli da bi u napadima poginulo do 150 ljudi. Odmazda je dan kasnije izvedena u obliku sajber napada, bez ljudskih žrtava.\nU direktnom sukobu Saudijske Arabije i Irana vojni analitičari tvrde da „ne bi bilo pobednika“. Iran ima dvostruko više vojnika od Saudijaca, ali iranski avioni su stari i očajnički im treba modernizacija. S druge strane, Iranska revolucionarna garda ostavlja utisak znatno bolje organizovane vojske i mnogo bolje motivisane.\nInteresantnija je tema koje sve ciljeve će Iranci pogoditi sa svojim balističkim raketama. Unapred su najavili da će uništiti 2 amerčke baze (1 u Kataru i još 1 u UAE) i 1 američki brod. Šta ako taj početni zadatak u praksi pomnože sa 2 ili sa 3?\nNajzad jedan istomišljenik. Ja se malo šalio a malo tvrdio isto što i vi pre koji dan, ali slaba bila vajda.


Cene sirove nafte će biti u padu narednih 18 meseci - J.P. Morgan - Auto Republika\nCena sirove nafte će krenuti da pada u kasnijem delu godine, a pad će se nastaviti i tokom sledeće, uslovljeno nižom tražnjom i povećanjem proizvodnje, proizilazi iz istraživanja koje je sproveo J.P. Morgan, a čiji su rezultati objavljeni pre dva dana.\n„Iako geopolitičke tenzije i rizici uslovljeni njima, koji prete da ugroze kontinuitet isporuka, ostaju na visokom nivou tokom cele tekuće godine, verujemo da će cene pretrpeti korekcije naniže, a da će se trend nastaviti u nastupajućoj godini, takođe,“ kaže analitičar zaposlen u J.P. Morgan, Abišek Dešpand.\nUprkos tome što su cene sirove nafte dostigle najviše nivoe zabeležene u pretodne tri i po godine, investiciona banka je ostala pri svojoj prognozi za međunarodni pokazatelj Brent crude, odnosno pri cifri od 69,30 američkih dolara za barel.\nU petak se sirova nafta tipa Brent, prodavala za trunku niži iznos od 77 dolara po barelu. Najviša nedavno zabeležena prodajna vrednost ovog tipa nafte je iznosila 80,50 dolara za barel.\nSastanak zemalja članica organizacije OPEC će se održati za dve nedelje, a dogovori postignuti tada, odraziće se na kratkoročne promene cena sirove nafte. Značajne članice, Rusija i Saudijska Arabilja su nedavno nagovestile da bi mogle da liberalizuju dogovorena ograničenja u obimu proizvodnje sirove nafte, što bi uvećalo ponudu ove sirovine na tržištu.\nAktuelni limiti u proizvodnji sirove nafte, na snazi su od januara 2017. godine, a prema sadašnjem stanju na tržištu, pretpostavlja se da će biti doneta odluka o povećanju limita za dnevnu proizvodnju sirove nafte, za oko 400.000 barela na dan, navodi JP Morgan.\n„Verujemo da bi ipak, moglo da dođe do još jednog kratkotrajnog skoka cene sirove nafte”, završio je Dešpand.\ntags: cena nafte izdvojeno JP Morgan prognoza\nprevious Uber spremio novi projekat za Evropu, iznajmljivaće električne bicikle\nnext U Daimlerovim dizel motorima pronađeno pet nedozvoljenih kontrolnih uređaja\nBolje da ne pada cena sirove nafte.\nUkoliko opet pocne da pada, eto novog sukoba na bliskom istoku.


Košarka: Bodovi iz Goražda za nastavak utrke za prvaka – Glas TK – Vaše najdraže novine\nKošarka: Bodovi iz Goražda za nastavak utrke za prvaka\n20. Novembra 2018. redakcija\nJuče su košarkaši IBU Spartans postigli još jednu pobjedu u gostima.Nenadano teška utakmica protiv ekipe KK Radnički Goražde usmjerila nas je u glavne kandidate za doigravanje za prvaka A 1 lige.\nEkipa, kao i rukovodstvo kluba, nije očekivalo ovako jak otpor domaćina.Iako su naši momci vodili tijekom cijelog susreta,domaćin je iskoristio nekoliko “slučajnih pogrešaka” ljudi koji su sudili ovaj susret i poentirali, tako da je samo dva minuta do kraja utakmice domaćin vodio sa sedam razlike.\nTu na scenu stupa ponovo, po ko zna koji puta u njegovoj bogatoj karijeri, naš kapiten Ado Korkutović.Prvo dovodi utakmicu u egal,a zatim i u produžetke ,gdje kapitenski odrađuje lavovski dio posla i sa svojom vojskom nosi bodove u Živinice.\nUtakmica je završena rezultatom 86:88.Uz Korkutovića 36, ponovo su se istakli Grošić 18 i Meštrić 15 poena i, kako smo u predhodnom javljanju najavili, mlađahno pojačanje iz Sarajeva Samir Ljutović 9.\nOvom, četvrtom uzastopnom pobjedom došli smo na prvu poziciju sa ekipama koje imaju isti omjer pobjeda i poraza(4-1),a to su KK Promo iz D.Vakufa i KK Travnik.\nNarednog vikenda naša ekipa je domaćin ekipi KK Proma,što je i derby ovoga kola.\n← Koncesiju na bogata nalazišta zlata i drugih ruda država prodala za svega milion KM\nUčenici i nastavnici prikupili 4.167 KM za liječenje Mehmeda Šabića →


Završna faza Združene taktičke vežbe sa bojevim gađanjem „Odgovor 2021“ | INFO 24\nJedinice Vojske Srbije i Policije izvode intenzivne vežbovne aktivnosti u okviru Združene taktičke vežbe sa bojevim gađanjem „Odgovor 2021“.\nU vežbi učestvuju pripadnici Kopnene vojske, Ratnog vazduhoplovstva i protivvazduhoplovne odbrane, 72. brigade za specijalne operacije, 63. padobranske brigade, Žandarmerije, Specijalne antiterorističke jedinice i Helikopterske jedinice MUP-a.\nU završnoj fazi vežbe, u subotu će na poligonima „Pasuljanske livade“ i „Orešac“ najvišem državnom i vojnom rukovodstvu i široj javnosti biti prikazan deo sposobnosti, uvežbanosti, vatrene moći i sadejstva jedinica Vojske i Policije prilikom rešavanja kriznih situacija.\nPrikaz će otpočeti dinamičnom akcijom specijalnih jedinica Vojske Srbije i MUP-a na poligonu „Orešac“. Na „Pasuljanskim livadama“ biće prikazani postupci ojačane borbene grupe u odbrani sa prelaskom u protivnapad.\nPored izuzetne obučenosti i visokog nivoa sinhronizacije, u subotu će biti predstavljena i efikasnost dejstva dela najsavremenijih sistema naoružanja koje koristi Vojska Srbije.\nMinistarka pravde Maja Popović: zajedničkim radom ka unapređenju pravosuđa


SAD i EU uveli sankcije Rusiji zbog Navaljnog, šta će uraditi Crna Gora - CdM\nSjedinjene Američke Države i Evropska unija uveli su sankcije protiv ruskih zvaničnika i preduzeća, nakon što su američki obavještajci zaključili da iza napada na kritičara Kremlja Alekseja Navaljnog stoji ruska vlada. Iz Ministastva vanjskih poslova CdM-u je saopšteno da Crna Gora za sada nije dobila poziv za pridruživanje ovim restriktivnim mjerama.\nEU je prije dva dana prvi put uvela sankcije u okviru novog globalnog režima za “kršenje ljudskih prava” i to protiv četvorice ruskih državljana zbog hapšenja Alekseja Navaljnog, navedeno je u dokumentu objavljenom u Službenom glasniku EU.\nNa spisku za sankcije nalaze se predsjednik Istražnog komiteta Ruske Federacije Aleksandar Bastrikin, direktor Ruske garde Viktor Zolotov, generalni tužilac Rusije Igor Krasnov i šef Federalne kaznene službe Aleksandar Kalašnjikov.\nSAD su u utorak takođe uvele sankcije ruskim pojedincima i entitetima zbog skoro fatalnog trovanja Navaljnog, rekli su zvaničnici administracije američkog predsjednika Džo Bajdena.\nOdgovarajući na pitanje CdM-a kako će se Crna Gora odrediti prema ovom pitanju, iz MVP-a na čijem čelu je Đorđe Radulović je pojašnjeno da Crna Gora, kao kandidat za članstvo u Evropskoj uniji i jedina zemlja kandidat koja je otvorila poglavlje 31 (Vanjska, bezbjednosna i odbrambena politika), u potpunosti usaglašava svoje pozicije sa zajedničkom bezbjednosnom i odbrambenom politikom Unije.\n“Za sada, Crna Gora nije dobila poziv za pridruživanje restriktivnim mjerama koje je Savjet EU prekjuče izrekao četvorici ruskih pojedinaca odgovornih za kršenja ljudskih prava u slučaju Alekseja Navaljnog. Odlukom o restriktivnim mjerama, Evropska unija prvi put djeluje u okviru novog EU globalnog režima sankcija u vezi sa ljudskim pravima koji je uspostavljen 7. decembra 2020. godine, a kojim se omogućava sankcionisanje pojedinaca, subjekata i tijela, državnih i nedržavnih aktera, koji su odgovorni za teža kršenja i povrede ljudskih prava, ili su u takva djela uključeni ili povezani, nezavisno od toga gdje su se u svijetu dogodila”, kazali su CdM-u iz MVP-a.\nS tim u vezi, kako su naveli, Crna Gora se, kao država u kojoj po pitanju poštovanja ljudskih prava postoji široki konsenzus i u javnom mnjenju i među političkim akterima, u decembru pridružila Deklaraciji visokog predstavnika za vanjske poslove i politiku bezbjednosti Evropske unije Žozefa Borelja, koja se odnosi na globalni režim sankcija EU, a u kojoj je istaknuta odlučnost Unije da ojača svoju ulogu u borbi protiv kršenja ljudskih prava.\n“Crna Gora će, poštujući postulate na kojima počiva evropski sistem vrijednosti kojem teži i crnogorsko društvo u cjelini, a po kojima je zaštita ljudskih prava neupitna, nastaviti da principijelno doprinosi odbrani i afirmaciji koncepta i vrijednosti ljudskih prava, a koje, između ostalog, proizilaze iz našeg statusa države kandidata i buduće članice EU”, zaključili su za CdM iz Ministarstva vanjskih poslova.\nTagsAleksej Navaljni Crna Gora Evropska unija EU Rusija sankcije Sjedinjene Američke Države SAD\nCG je ‘suverena’ drzava, moze da radi kako hoce. 🙂\nŽivjela Rusija !\nNi americi ni rusiji nece nista ni po prstu biti zbog tih sankcija al cemo da stradamo mi koji moramo da slusamo i uvedemo im sankcije.\nZamisli uvedes sankcije oni ti salju vakcine..uvedes sankcije a pregovaras da pokusas da vratis nasa vina na rusko trziste. A ako odbijemo da im uvedemo sankcije opet smo nadrljali\nKome god ameri uvedoše sankcije ONI izađoše još jači, jer crpe svoju pamet i snagu, a vojno se uzdižu. Čemu svrha, posebno rusima i kinezima.\nJa mislim da se nama ne isplati da im uvodimo sankcije …\nNajvise Rusi trose para po primorju i pune nam budzet…\nIsto tako Plantaze izvoze najvise vina u Rusiju…\nProsle godine smo im uveli sankcije pa Plantaze dodjose pred gasenje…\nNemojte jos uvodit sankcije, sacekajte da ovoj sirotinji doniraju jos vakcina😂\nMa tu nema dileme.Dje svi turci,tu i mali Mujo.\nMali ili veliki, uz EU se mora. Inace, puce nam pogibija…\nCrna Gora ce izvozit vino sa plantaza u Rusiju ako su pametni\nSankcijonisace nova vlada Rusiju MOŽDA neće na sva zvona alu će sankcije biti žestoke\nNe mogu nas na mapu nac\nTo bi bilo otprilike kao kad na medvjeda padne suhi list ako i toliko.\nKad se smijeni vlast, trebaju sve sankcije da se ukinu. A ne da slušamo zapad koji nas drugi put u istoriji servira Srbiji. Rusi su uvijek podržavali CG naciju i državu\nEno ga Putin gricka nokte i strijepi od naših sankcija\nTo što rade EU i druge je glupost, a pitanje što CG je još veća glupost je smo potpisnici da se moramo usklađivati sa EU.\nA mislim da će moći Rusija bez naših suvih smokava i Bsrskog šipka\nEvo Rusi strepe i strahuju , ocekujuci sta cemo mi uraditi.\nCu sta,ono sto nam gazde kazu cemo uraditi 🙂\nHm,to će biti interesantno…\nVec smo im uveli sankcije prije neki dan. Tako da je svejedno\nAko im uvedemo sankcije, propašće Rusija. Ne činite to braćo Crnogorci……………..\nuvesti sankcije i cekati gratis rusku vakcinu ni voda ni vino


Holandska aviokompanija KLM planira otpustiti oko 5.000 uposlenika\nDaliborka Pejić, 31/07/2020\nHolandska aviokompanija KLM, koja se suočava s ekonomskim poteškoćama zbog pandemije koronavirusa, planira u 2021. godini otpustiti od 4.500 do 5.000 stalno zaposlenih radnika.\nIz aviokompanije KLM navedeno je da ugovor o radu 1.500 uposlenika neće biti obnovljen, 2.000 će sporazumno biti otpušteno, a bit će raskinut i ugovor o radu s 1.500 uposlenika koji rade u različitim odjelima ove holandske kompanije.\n“KLM će trebati dugo vremena da se oporavi i bit će puno neizvjesnosti”, navedeno je u saopćenju.\nIstakli su da bi se otpuštanja po potrebi mogla povećati.\nVlada Holandije ranije je obećala da će osigurati paket pomoći od 3,4 milijarde eura za holandsku aviokompaniju KLM.\nWopke Hoekstra, ministar finansija, izjavio je krajem juna da će milijarda eura pomoći biti u vidu kredita, a ostatak se odnosi na bankarsku garanciju.\nVlada u zamjenu za paket pomoći od aviokompanije traži da smanji troškove za 15 posto, poveća ulaganja u održive resurse i smanji noćne letove na aerodromu “Schiphol” u blizini glavnog grada Amsterdama.\nU maju 2004. godine KLM se spojio s Air Francom pri čemu je formirana grupacija Air France-KLM čije sjedište je na aerodromu “Charles de Gaulle” u Parizu. Oba prijevoznika su nastavila poslovati pod svojim starim nazivima kao podružnice novonastale grupacije.\nAviokompanija KLM je zbog pandemije koronavirusa morala 90 posto svojih aviona prizemljiti i zadržati u hangaru.\nProcjenjuje se da je pandemija aviokompanijama u svijetu nanijela štetu od oko 84 milijarde dolara.\nSource Agencija Andolija\nTags #Aviokompanija #Holandija\nNajmanje osmoro povrijeđenih u napadu na tržni centar u Berlinu\nOtkriveno lice koje je izazvalo požar u Banjevcima\nTreći sajam pčelarstva Gradačac u drugačijem izdanju zbog epidemije koronavirusa\nSedmočlana porodica iz Trnova dobila krov nad glavom\nBjelorusija: Stotine ljudi puštene iz pritvora\nSAD: Zaplijenjeni tankeri sa iranskim gorivom\nŠpanija: Zabrana pušenja na otvorenom kao mjera protiv širenja Kovid-19\nKoronavirus u BiH: Još 345 pozitivnih i 11 smrtnih slučajeva\nRuski “Rosneft” zabilježio gubitak od 1,5 milijardi dolara


Šaban Šaulić pre tri meseca ostavio je testament\nkojim je svu svoju imovinu ostavio supruzi, deci i unucima.\nKralj narodne muzike Šaban Šaulić, koji je u nedelju rano ujutru tragično izgubio život u saobraćajnoj nesreći u Nemačkoj, pre tri meseca je svoju poslednju volju izdiktirao porodičnom advokatu koji je i sastavio testament, piše "Srpski telegraf"\n.- Šaban je u poslednje vreme bio prilično uznemiren, kao da je predosetio da će se nešto strašno dogoditi. Jednog jutra se probudio i zamolio Gocu da pozove porodičnog advokata. Rekao joj je da se već izvesno vreme ne oseća najbolje i\nda želi da sastavi testament. Ona mu je rekla da ne preteruje i da za to ima vremena, ali na kraju je, pošto je bio uporan, učinila kako je želeo - rekao je izvor ovog lista, koji je dodao da je testamen sačinjen u porodičnoj kući Šaulića.\nKako se navodi, Šaban je vilu vrednu milion evra ostavio supruzi Goci, kuću u Krčedinu unucima, dok je tri stana u Beogradu raspodelio na naslednike Ildu, Sanelu i Mihajla.\n- Testament je sačinjen u njihovoj porodičnoj kući, u Gocinom prisustvu.\nU njemu je izričito naveo da supruzi ostavlja vilu vrednu milion evra, u kojoj ima doživotno pravo uživanja, nakon čega je nasleđuju deca i unuci. Pored toga, kuću u Krčedinu ostavio je unucima, dok je tri stana u Beogradu raspodelio na troje dece: Mihajla, Ildu i Sanelu. Navodi se da je Šaban u testamentu striktno naveo\nda kuća na Dedinju i imanje u Krčedinu ne mogu da budu prodati, dok deca sa stanovima mogu da rade šta žele. Pored nepokretne imovine, Šaulić je ovlastio suprugu da raspolaže ušteđevinom na računima otvorenim na njegovo ime.\nPrema tvrdnjama prijatelja porodice, na tim računima ima najmanje 500.000\nevra i taj novac pripašće Gordani Šaulić - naveo je izvor pomenutog lista.\nŠaban Šaulić biće sahranjen u Aleji zaslužnih građana na Novom groblju,\na datum sahrane biće naknadno objavljen.


Vesti online / Vesti / Srbija / Naprednjaci neće Anu?\nKlimava podrška: Ana Brnabić na čekanju\nDa je na delu politička drama zbog uskraćivanja poslaničke podrške Brnabićevoj javno su se požalili visoki funkcioneri naprednjaka. Vučić, prema rečima ministra policije Nebojše Stefanovića, mora tokom nedelje da se bavi obezbeđivanjem većinske podrške za premijerku, zbog čega će se i sednica Skupštine Srbije pomeriti na vikend iza inauguracije.\nStefanović je istakao i da će "sedam poslanika Jedinstvene Srbije glasati protiv, da više njih iz SNS-a nije sigurno kako će glasati", a kako je naveo predlog neće podržati ni Muamer Zukorlić. Lider JS Dragan Marković Palma je jedini koji je javno rekao da njegov poslanički klub neće glasati za novu premijerku.\nI ministar poljoprivrede Branislav Nedimović ističe da su "teški dani pred njima" jer treba obezbediti većinu za Brnabićevu, kao i da mnogima rastu apetiti oko vlade. Oglasila se i sama mandatarka Ana Brnabić koja naglašava da je najvažnije obezbediti stabilnu parlamentarnu većinu za nastavak započetih reformi. Problem oko njenog izglasavanja vidi kao još jednu potvrdu da je za Vučića interes Srbije na prvom mestu i da je zbog građana on spreman da menja stvari u zemlji.\nPotpredsednica Vlade Srbije Zorana Mihajlović izjavila je da će novi kabinet imati više resora, veće učešće SPS-a, ali i jednu vrstu podele premijerskog posla.\n- Kako je predsednikVučić rekao, Ana Brnabić će biti 'ekonomski', a Ivica Dačić 'politički' premijer. U dosadašnjoj praksi ovo nismo imali, od izuzetne važnosti je da između njih dvoje bude dobra saradnja kako podela posla ne bi dovela do neke vrste dvovlašća - rekla je ona izrazivši verovanje da je predsednik Vučić pažljivo procenio kad se odlučio za takav model.\nSRBIJA Đukanović: Ne smeta mi Brnabić, ali Ružić...\nPonedeljak 19.06.2017. 22:18\nPartijski vođa digao sebe iznad Boga.


Počela obnova fijakerskog stajališta na Ilidži - Akta.ba\nPočela obnova fijakerskog stajališta na Ilidži\n24.03.2014. 11:01 / Izvor: eKapija.ba\nObnova fijakerskog stajališta na na Ilidži zvanično je počela prije tri dana, potvrdio je za eKapija.ba Osman Delić, direktor KJU Zaštićena prirodna područja KS.\nNa osnovu obavljenog tendera od strane Zavoda za izgradnju KS koji je nosilac izrade projekta, radovi su povjereni građevinskoj firmi Harysco iz Sarajeva, koja će kako kaže Delić u narednih 25 dana u okviru prve faze obnove fijakerskog stajališta raditi na kanalizacionim, vodovodnim i elektro radovima.\nVrijednost radova u prvoj fazi iznosi 50.000 KM.\nProjektom će biti spriječen negativan utjecaj fekalija na podzemne vode, smanjen neugodan miris i poboljšana higijena, a samim tim biće popravljen i izgled cijelog prostora kroz koje tokom jedne turističke sezone prođe na hiljade turista.\nDelić pojašnjava, kako su u toku pregovori i za drugu fazu radova u okviru obnove fijakerskog stajališta.\n"Tender za drugu fazu od strane Zavoda za izgradnju trebao bi biti raspisan uskoro, a radovi će trajati desetak dana, tako da bi stajalište trebalo biti kompletirano u maju, odnosno do početka turističke sezone", pojašnjava Delić.\n#KJU Zaštićena prirodna područja KS\n#Zavod za planiranje\n#izgradnja fijakserskog stajališta\nModernizacija sistema javne rasvjete u Vilsonovom šetalištu


TAJNI SUSRET U MINHENU: Šolc dao ponudu Zelenskom, on odbio! Nakon toga počela specijalna vojna akcija - Politički.rs\nTAJNI SUSRET U MINHENU: Šolc dao ponudu Zelenskom, on odbio! Nakon toga počela specijalna vojna akcija\nMondo.rs, Foto: Ukrainian Presidential Press Office, Printscreen YouTube\nUkrajinski predsednik Volodimir Zelenski nekoliko puta je iskazao spremnost da Ukrajina odustane od članstva u NATO, to je rekao 7. marta za američku televiziju ABC, a dve nedelje kasnije u intervjuu koji je emitovala ukrajinska televizija. Mnogi sada postavljaju pitanje zašto to nije rekao ranije i pre ruske invazije, kada je još bilo vremena i mogućnosti da do tog rata ne dođe?\nOsim odricanja od članstva u NATO-u, Moskva je od Kijeva zatražila i sprovođenje Minskog sporazuma iz 2015. godine, koji su ukrajinske vlasti odbile da sprovedu. Jedan od važnih sastanaka u kome je još pre ruske invazije nuđeno Zelenskom da odbije ulazak u NATO i zemlju proglasi neutralnom, dogodio se u Minhenu, 19. februara. Konkretno, prema pisanju američkog Volstrit džurnala, nemački kancelar je ukrajinskom predsedniku na bezbednosnoj konferenciji u Minhenu, predložio da odbije da uđe u NATO i da zemlju proglasi neutralnom. Šolc je prethodno posetio Kijev i Moskvu 14. i 15. februara, gde je razgovarao sa Zelenskim i Putinom, pa je njegov predlog zapravo poslednji očajnički pokušaj evropske politike da spreči rat.\n“Šolc je napravio poslednji pokušaj da se postigne rešenje između Moskve i Kijeva. On je 19. februara u Minhenu rekao Zelenskom da Ukrajina treba da odustane od svojih NATO aspiracija i da proglasi neutralnost kao deo šireg evropskog bezbednosnog sporazuma između Zapada i Rusije. Sporazum bi potpisati predsednik Putin i predsednik Bajden, koji bi zajedno garantovali bezbednost Ukrajine“, preneo je VSJ.\nZelenski je, međutim, odbacio Šolcov predlog, rekavši da se “Putinu ne može verovati da će podržati takav sporazum“ i da “većina Ukrajinaca želi da uđe u NATO“.\n“Njegov odgovor ostavio je nemačke zvaničnike zabrinute da su šanse za mir izbledele”, navodi američki list.\nMir je trajao samo pet dana od sastanka u Minhenu: već 24. februara počeo je rat.\nLavrov: Zelenski priča svašta, zavisi od toga šta pije i puši (VIDEO)\nTagged: OLAF ŠOLC, SPECIJALNA VOJNA OPERACIJA U UKRAJINI, VLADIMIR PUTIN, VOLODIMIR ZELENSKI


U Brčkom ponovo počela sa radom javna kuhinja\nSrna 25.04.2012 17:28\nBRČKO - Nakon tri i po mjeseca, u Brčkom je 16. aprila ponovo počela sa radom javna kuhinja koja pruža usluge za 180 korisnika, potvrdio je danas zamjenik šefa Odjeljenja za zdravstvo i ostale usluge u Vladi distrikta Branimir Filipović.\nOn je napomenuo da od 27. decembra prošle godine, kada je raspisan tender zbog uloženih žalbi nekih ponuđača, pa do 16. aprila nije mogla početi sa radom javna kuhinja, ali i da za taj period korisnici neće moći dobiti nikakav vid naknade.\n"Prošle godine, kada smo u prvom kvartalu umjesto hrane isplaćivali određeni novčani iznos, bilo je dosta zloupotreba i nenamjenski potrošenih sredstava, pa smo odustali od takvog načina", objasnio je Filipović.\nUsluge javne kuhinje koje podrazumijevaju dobijanje jednog obroka dnevno, trenutno koristi 180 lica iz socijalnih kategorija koja ispunjavaju postavljene kriterijume, a s obzirom na sredstva od 300.000 maraka, koliko je budžetom predviđeno za ove namjene, do kraja godine biće moguće pružiti usluge za 180 do 200 korisnika.\nRealne potrebe za ovom uslugom u distriktu su mnogo veće, a Filipović ističe da bi ovaj posao, ipak, trebalo da organizuje neka humanitarna organizacija.\n"Najlogičnije bi bilo da javnu kuhinju organizuje Crveni krst/križ pošto je kod nas sve nekako nacionalno podijeljeno, a preko ove humanitarne organizacije ne bi došlo do tih međunacionalnih problema. Osim toga za isti novac, oni bi nahranili duplo više gladnih usta, jer imaju mogućnost dobijanja donacija. I što je veoma važno, ne bi bilo ovakvih zastoja u pružanju usluga", rekao je Filipović.\nUjedinjena Srpska predstavila kandidate za poslanike u Narodnoj skupštini\nOd danas na ulicama Trebinja 41 kamera\nBanjaluka - Zadar bez autobusa\nPonos grada Cazina: Tri sestre maturantkinje kao tri bisera\nBesplatne informacije o turističkoj ponudi Trebinja\nSjednica Skupštine Brčko distrikta u toku sedmice, upitan dolazak hrvatskih odbornika


Perović: Ispitati otpremnine u HG Budvanska rivijera | MINA\nNaslovnica MINA Business Perović: Ispitati otpremnine u HG Budvanska rivijera\nBudva, (MINA-BUSINESS) – Socijaldemokratska partija (SDP) pozvala je menadžment i bord direktora Hotelske grupe (HG) Budvanska rivijera da se javno izjasne povodom medjskih informacija da su za otpremnine rukovodioca tog preduzeća isplaćene stotine hiljada EUR.\nČlan Predsjedništva Opštinskog odbora (OO) SDP Budva, Jovo Perović, kazao je da se kao osnovno nameće pitanje zbog čega bi se ljudima koji idu u penziju isplaćivalo 90 hiljada EUR opremnine i da li bi to bilo koji član rukovodstva uradio u vlastitoj privatnoj kompaniji.\n“Kako se stotine hiljada EUR isplaćuju iz kompanije u većinskom državnom vlasništvu, onda se sa narodnim novcem, očigledno, može biti široke ruke”, naveo je Perović u saopštenju.\n“Novac koji te kompanije zarađuju je novac građana Crne Gore i ne može se dijeliti ‘šakom i kapom’, po čudnim i neekonomskim kriterijumima. Pogotovo se ne može dijeliti u ovoj godini u kojoj je većina budvanskih familija i privatnih preduzeća suočena sa finansijskom katastrofom zbog pada turističkog prometa od preko 90 odsto”, smatra Perović.


Mihajlovićeva u Pekingu potpisala sporazum o finansiranju pruge Beograd-Budimpešta - Železnice Srbije ad\nMihajlovićeva u Pekingu potpisala sporazum o finansiranju pruge Beograd-Budimpešta\nPotpredsednica Vlade Srbije, prof. dr Zorana Mihajlović potpisala je danas sporazum o zajmu sa kineskom Eksim bankom kojim će se finansirati rekonstrukcija i modernizacija prve deonice brze pruge od Beograda do Budimpešte. Ugovor je potpisan u prisustvu srpskog i kineskog premijera, Aleksandra Vučića i Li Kećanga. Nakon ovog, srpska delegacija imala je sastanak i sa predsednikom Kine Si Đinpingom.\nPreferencijalni zajam odnosi se na modernizaciju deonice dvokolosečne pruge od Beograda do Stare Pazove i vredan je 297,6 miliona dolara. Odobren je na 20 godina, sa grejs periodom od pet godina. Ovo će biti prva pruga u Srbiji kojom će vozovi moći da idu brzinom do 200 km na sat. Građevinski radovi na rekonstrukciji i modernizaciji ove pruge počeće ove godine.\n“Brza pruga od Beograda do Budimpešte za Srbiju je najznačajniji projekat iz kineskog projekta “Jedan pojas, jedan put” jer se nalazi na glavnoj ruti od grčke luke Pirej do centralne Evrope. Ova deonica je od velikog značaja za Srbiju, jer će to biti glavni i najbrži izvozni pravac za našu privredu ka zemljama EU. Ova linija je značajna i zbog toga jer će povezati Beograd sa Bečom i drugim evropskim gradovima. Kada bude bila završena, građani će od Beograda do Novog Sada putovati oko pola sata, a do Subotice će stizati za manje od sat vremena”, izjavila je Mihajlovićeva posle potpisivanja ugovora.\nPruga od Beograda do Budimpešte biće građena po evropskim standardima i biće sastavni deo evropskih železničkih saobraćajnica. Koliko je ovaj finansijski ugovor značajan govori i podatak da su tokom čitavog foruma potpisana samo dva finansijska ugovora sa svim učesnicima, od kojih je jedan sa Srbijom.\nSrpska strana dobila je potvrdu i da će se dodatno ubrzati procedura kako bi se uskoro potpisao i finansijski ugovor i počeli radovi na obilaznici oko Beograda. Dogovoreno je i finansiranje auto-puta od Preljine do Požege, za šta se potpisivanje očekuje u novembru u Budimpešti, na Samitu Kine i 16 zemalja centralne i istočne Evrope. Očekuje se i da radovi na izgradnji ovog auto-puta počnu sledeće godine.\nMihajlovićeva je u prisustvu najviših kineskih i srpskih zvaničnika potpisala i Aneks sporazuma o ekonomsko-tehničkoj saradnji Srbije i NR Kine, kojim se dodatno definiše saradnja dve zemlje u oblasti infrastrukture.\nPotpredsednica Mihajlović ranije danas je zajedno sa premijerom Vučićem i našom delegacijom posetila železaru u gradu Tangšang, koja je u vlasništvu fime “Hestil”, koja je kupila železaru u Smederevu. Srpska delegacija tom prilikom bila je i gost čelnika kineske provincije Hebei. Sastancima sa najvišim funkcionerima Kine završena je višednevna državna poseta ovoj zemlji.\n(Tekst i fotografije: Pres služba Kabineta potpredsednice Vlade, Ministarstvo građevinarstva, saobraćaja i infrastrukture )


STRANCI ŽELE TREĆI BLOK: Novu koaliciju prave PDP, NDP i DNS\nDate: Februar 12, 2018Author: studentk33 0 Komentari\n– Priča o formiranju trećeg bloka u Srpskoj, koji bi trebalo da predstavlja alternativu postojećim političkim savezima i čiji bi programi, osim nacionalnih tema, trebalo da snažno guraju evropsku i ekonomsku priču već dugo je javna tajna u brojnim političkim kuloarima. U prilog formiranja trećeg bloka idu i trenutne nesuglasice između koalicionih partnera u oba velika bloka, a koje se odnose na izbor kandidata za najznačajnije pojedinačne izborne funkcije\nPojedine zapadne diplomate i strani lobisti aktivno rade na formiranju trećeg političkog bloka u Republici Srpskoj koji bi činili PDP, DNS i NDP, saznaje „EuroBlic“.\nIzvori ovog lista otkrivaju da je priča o formiranju „alternativnog“ političkog saveza u Srpskoj, koji ne bi pripadao dvjema najvećim koalicijama predvođenih s SNSD i SDS, već mjesecima aktuelna u uticajnim međunarodnim krugovima.\n– Priča o formiranju trećeg bloka u Srpskoj, koji bi trebalo da predstavlja alternativu postojećim političkim savezima i čiji bi programi, osim nacionalnih tema, trebalo da snažno guraju evropsku i ekonomsku priču već dugo je javna tajna u brojnim političkim kuloarima. U prilog formiranja trećeg bloka idu i trenutne nesuglasice između koalicionih partnera u oba velika bloka, a koje se odnose na izbor kandidata za najznačajnije pojedinačne izborne funkcije – tvrde sagovornici Blica.\nDa tvrdnje izvora „EuroBlica“ nisu bez osnova potvrđuje nam potpredsjednik NDP Zdravko Krsmanović, koji je još prije nekoliko mjeseci najavio mogućnost formiranja novog političkog saveza u RS.\n– Očigledno je da postoji potreba za stvaranjem neke nove političke opcije koja bi predstavljala alternativu tzv. ljevici, koju predvodi SNSD, i desnici na čelu s SDS. Činjenica je da PDP, DNS i NDP imaju dosta slične političke programe i poglede na budućnost RS. To nema nikakve veze sa strancima, već sa potrebom da politička scena u Republici Srpskoj dobije nešto novo, što će dati nadu u budućnost građanima. Vjerujem da bi ta priča mogla da se realizuje čak i prije izbora, a ako ne tada, onda sigurno poslije izbora – kaže Krsmanović\nPrethodna Previous post: Denis Zvizdić: Očekujem kaznu za drzak i neciviliziran postupak čapljinskih maškara\nSljedeća Next post: TOBOŽE PRAVDE: Zašto tužitelji ne smiju pripremati svjedoka, a svjedok (Radončić) može tužitelja (Kajmakovićku)?


Početak/Sport/Karatisti „Elida“ za samo sedam dana osvojili deset medalja\nKaratisti niškog Karate kluba „Elid“ postigli su odlične rezultate i vratili se sa pregršt medalja sa Seniorskog prvenstvu Srbije i Kupa KSUS za kadete, juniore i seniore, održanog samo nekoliko dana nakon Drzavnog prvenstva u Čačku. Na drzavom prvenstvu, a potom i na Kupu Srbije karatisti ovog kluba osvojili su deset medalja i to cetiri zlatne, tri srebrne i isto toliko bronzanih.\nKata tim „Elida“ u čijem sastavu su bili Andrija Stanković, Dimitrije Ristić i Lazar Rajković osvojio je srebrnu medalju u seniorskoj konkurenciji, a Andrija Stanković osvojio je bronzanu medalju na Seniorskom prvenstvu Srbije.\nNa Kupu KSUS Andriji Stankoviću pripala je zlatna medalja, zlatom se okitio i kata tim u seniorskoj konkurenciji – Andrija Stanković, Dimitrije Ristić, Lazar Rajković.\n“Takmičenja su bila jedno za drugim sa malim razmakom, ali nismo se umorili, a pokazalo se da smo već posle Državnog prvenstva ušli u pravu formu. Rezultat su medalje koje smo osvojili”, kaže najskusniji među takmičarima Andrija Stanković. “Drago mi je da se u Niš vraćamo sa ovim brojem medalja, jer smo dokazali da ni vanredna situacija kao ni dugo odsustvo iz sale nije moglo da nas uspori”.\nDo zlata je stigao i kata tim kadetkinje-juniorke – Lana Miskovski, Nađa Tomović, Ljubica Županjevac i kata tim kadeti-juniori – Vidak Dimitrijević, Milijan Stojičić, Mihajlo Stojanović.\nNađa Tomović osvojila je srebrnu medalju u kategoriji kadetkinja, dok je Vidak Dimitrijević do srebra stigao u kategoriji juniora.\nLazar Rajković osvojio je treće mesto u kategoriji juniora, a Dimitrije Ristić treće mesto u kategoriji seniora.\ndržavno prvenstvo Karate klub Elid Karatisti Kate Kup Srbije Medalje


NSRS: Skupštinska većina na odboru "zaustavila" odluku o referendumu - Klix.ba\nNSRS: Skupštinska većina na odboru "zaustavila" odluku o referendumu\n26.11.2013. u 12:04\nOdlukom članova skupštinske većine blokirana je inicijativa Srpske demokratske stranke (SDS) da Narodna skupština Republike Srpske (RS) razmatra danas prijedlog odluke o raspisivanju republičkog referenduma na kojem bi se građani izjasnili da li je potrebno usvajanje zakona o ispitivanju porijekla imovine u RS-u.\nPredsjednik Odbora Skupštine RS-a za politički sistem, pravosuđe i upravu Vojislav Gligić kazao je u izjavi novinarima da je taj odbor skupštinska većina iskoristila da bi zaustavila ovu odluku.\n"Referendum je demokratsko pravo i besmisleno je zabranjivati građanima da se izjasne o bilo kojem pitanju", rekao je Gligić i dodao da je skupštinska većina odabrala ovaj odbor i da preglasa ostale članove, spriječivši da na dnevni red skupštine dođe ova odluka.\nOn je naglasio da odluku o referendumu može da donose Narodna skupština RS-a, te da je odluka o tome pripremljena na vrijeme i Kolegij Skupštine ju je uvrstio na dnevni red.\n"Ispostavilo se da je namjera skupštinske većine bila da izabere jedan odbor i spriječi da o toj odluci raspravlja Narodna skupština RS-a", rekao je Gligić.\nOni nisu, kaže, imali hrabrosti da pred građanima izglasaju neprovođenje odluke o referendumu.\nSjednica Narodne skuptšina RS-a počela je danas u Banjoj Luci poslaničkim pitanjima predsjednici Vlade RS-a Željki Cvijanović.\nPoslanici će danas razmatrati i Prijedlog rebalansa ovogodišnjeg budžeta po hitnom postupku.


PressReader - 24 Sata (Serbia): 2017-09-25 - Tramp prihvatio poziv da poseti Srbiju, dolaze i Erdogan i Makron\nTramp prihvatio poziv da poseti Srbiju, dolaze i Erdogan i Makron\nPredsednik srbije aleksandar vučić posle niza sastanaka u njujorkun izjavio je da će u srbiju doćin redomn predsednici turske redžep tajip erdogann hrancuske emanuel makron i sad donald trampn i da je i to dokaz snage srpske politike.\n24 Sata (Serbia) - 2017-09-25 - POLITIKA / DRUŠTVO / EKONOMIJA - Rt\n- imao sam malo viŠe vremena sa Donaldom Trampom zahvaljujući pričama koje smo započeli. Imao sam više vremena da kažem određene stvari o Srbiji, valjda i zbog toga što smo iz istog regiona kao i njegova supruga. Sa njom sam razgovarao na mešavini srpsko-slovenačkog, tako da smo se odlično razumeli - istakao je Vučić, i naglasio da su ostali lideri imali nešto manje vremena s predsednikom SAD.\nKada mu je uputio poziv da dođe, Vučić je obrazložio zašto misli da je to važno.\n- Govorio sam o odnosu svih građana Srbije prema njemu i američkoj politici, kako će ga dočekati ljudi u Srbiji, da bi njegova pojava pokazala koliko Srbi žele to prijateljstvo - istakao je Vučić.\nOn je naglasio da se četiri puta rukovao s predsednikom Trampom, poslednji put u trenutku kada je ovaj prihvatio poziv da dođe u našu zemlju.\nErdogan u Srbiji 10. oktobra\nPrvi u nizu vodećih svetskih političara koji će doći u Srbiju biće predsednik Turske Redžep Tajip Erdogan, koji će posetiti Beograd 10. oktobra. Predsednik Vučić naglasio je da će to biti potvrda velikog prijateljstva dva naroda i izrazio zahvalnost turskim kompanijama koje su ulagale u najnerazvijenijim mestima u Srbiji. Predsednik Erdogan je naglasio da su odnosi Srbije i Turske veoma važni za mir i stabilnost Balkana.\nOn je istakao da je neophodno raditi na jačanju ekonomskih odnosa i trgovinske razmene i naglasio da bi tokom njegove posete Srbiji trebalo da bude potpisan ugovor o slobodnoj trgovini između dve države.\nPredsednik makron je znao dosta o politici koju smo vodilin čestitao mi je na ekonomskim reformama koje smo sproveli\ntrampu sam govorio o odnosu svih građana srbije prema njemu i američkoj politici i da bi njegova pojava pokazala koliko srbi žele to prijateljstvo\nPoruka Makrona srbiji: Računajte na Francusku\nPredsednik Srbije izjavio je i da mu je francuski predsednik Emanuel Makron rekao da planira da u prvom tromesečju sledeće godine poseti Srbiju.\n- To će biti velika poseta za nas. Imali smo veoma srdačan susret. Velika čast za jednu zemlju brojčano i teritorijalno malu. Predsednik Makron je znao dosta o politici koju smo vodili, čestitao mi je na ekonomskim reformama koje smo sproveli - rekao je predsednik i dodao da mu je Makron poručio da računa na punu podršku Francuske na putu Srbije ka EU.\nVučić se sa francuskim kolegom sreo na poslovnom forumu Blumberga.\n- Predsednik Makron rekao je da je pomislio da je Generalna skupština u Njujorku najvažniji događaj, ali da je onda video da je Blumberg biznis-forum možda važniji - rekao je Vučić.\n“Rusija je istinski prijatelj Srbije”\nTokom višednevne posete Njujorku predsednik Vučić se sastao i sa ministrom spoljnih poslova Ruske Federacije Sergejom Lavrovim.\n- Rusija je istinski prijatelj Srbije i mi ćemo i ubuduće da radimo na poboljšanju saradnje na svim nivoima, političkom i ekonomskom nivou naročito - istakao je Vučić.\nOn je izrazio zahvalnost na podršci koju Rusija pruža Srbiji kako u UN tako i na međunarodnim forumima, kao i na podršci teritorijalnom integritetu i suverenitetu Srbije. Lavrov je istakao da je Srbija stub stabilnosti na Zapadnom Balkanu i prijatelj Rusije čiji će teritorijalni integritet i suverenitet Ruska Federacija uvek podržavati.\nMogerini i Han: Imate podršku EU\nEvropska unija će pojačati svoju podršku svim partnerima u regionu u cilju nepovratnog napretka na putu evrointegracija, poruka je sa sastanka šefice EU diplomatije Federike Mogerini i komesara za pregovore o proširenju Johanesa Hana sa liderima Zapadnog Balkana, koji je održan na marginama sastanka Generalne skupštine UN u Njujorku.\n- Potvrdili smo jednoglasnu podršku EU perspektivi proširenja na Zapadni Balkan koju su nedavno izrazili i Evropski savet i predsednik Evropske komisije Žan-Klod Junker u svom godišnjem govoru o stanju Unije navedeno je u zajedničnom saopštenju Mogerinijeve i Hana.\nNakon sednice Generalne skupštine UN, Vučić se sastao i sa predsednikom Arapske Republike Egipat Abdelom Fatahom el Sisijem, sa kojim je razgovarao o bilateralnim odnsima, saradnji u oblasti turizma i podršci Srbije u globalnoj borbi protiv terorizma.\nPremijer Belgije Šarl Mišel na sastanku sa Vučićem izrazio je veliko interesovanje za Srbiju, za stavove srpskih zvaničnika i za evrointegracije, pozitivno ocenivši evropski put Srbije i nastavak dijaloga sa Prištinom. Vučić i Mišel su razgovarali o bilateralnim odnosima, situaciji u regionu i evrointegracijama Srbije.\nVučić se u Njujorku sastao i sa predsednicom Kraljevine Norveške Ernom Solberg, nekadašnjim gradonačelnikom Njujorka Majklom Blumbergom, predsedavajućim Generalne skupštine UN Miroslavom Lajčakom, članom Izvršnog odbora Svetskog ekonomskog foruma Filipom Rezlerom, a posetu je završio sastankom sa šefom svetske organizacije Antonijom Guterešom. llll


30. decembar 2017. 10:13\nNakon poraza od Mornara i velikog blama na gostovanju Lokomotivi u vidu minusa od 35 razlike na oproštaju od Evrokupa, crno-beli su pod moranjem - ukoliko izgube od FMP razlikom većom od tri poena imaće lošiji međusobni skor od "pantera" i Barana u direktnom okršaju za četvrto, poslednje mesto u plej-ofu ABA lige. Partizan je trenutno na deobi pomenutog mesta zajedno sa još četiri ekipe na skoru 6-7.\nFMP-u je meč sa Partizanom treći od poslednje četiri utakmice sa direktnim kandidatom za poziciju u plej-ofu. "Panteri" su porazima od Budućnosti i Cedevite, kao i Olimpije delimično izgubili na samopouzdanju, ali su poslednjim trijumfom u režiji 18-godišnjeg Alekse Uskokovića napravili finu uvertiru pred subotnje gostovanje Partizana. Crno-belima je tim iz Železnika veliki dužnik za prošlosezonsku eliminaciju u polufinalu domaćeg plej-ofa. U prvom meču bili su bolji (87:84), ali nakon doživljenog debakla u Rusiji pitanje je u kakvom će psihološkom stanju Novica Veličković i saigrači izaći na crtu FMP - koji je pojačan povratnicima iz Zvezde Draganom Apićem i Stefanom Lazarevićem.\nU poslednjih nedelju dana Partizan je uspeo da reši određene finansijske probleme (dogovor sa trenerom Nikolićem o isplati duga), angažuje Đorđa Gagića kao željeno pojačanje na mestu startnog centra (neće igrati u Železniku jer nije registrovan) i obavi razgovore sa potencijalnim kandidatima na poziciji beka-šutera. Partizan u ABA ligi ima bolji učinak na gostujućem terenu, nego kod kuće i skor 3-3 van hale "Aleksandar Nikolić" trebalo bi donekle da ohrabri navijače najboljeg napada (92,1) sa najviše asistiranih poena (20,3) u ABA ligi.\nZadar - MZT sinoć\nFMP - Partizan 19.00\nCibona - Budućnost 21.00


Candy CDSN 2D 520 PX ugradna sudomašina cena, cene Srbija, prodaja Beograd Novi Sad Niš\nCandy CDSN 2D 520 PX ugradna sudomašina cene\nCandy CDSN2D520PX Energetski razred A++, Efikasnost pranja A, Efikasnost sušenja A... specifikacija\ncena od 44.500,00 do 45.990,00 din | prodavnica (2)\nTrenutno nemamo slike za Candy CDSN 2D 520 PX\nEPonuda nije internet prodavnica već Vam omogućava da brzo i lako nađete Candy CDSN 2D 520 PX ugradna sudomašina po najjeftinijoj ceni. Naš cilj je da kupci budu što bolje informisani o ponudi Candy ugradna sudomašina CDSN 2D 520 PX na tržištu Srbije. Vrlo lako nalazite željeni proizvod za kategoriju Ugradne sudomašine cene, ne morate da lutate od sajta do sajta za Candy Ugradne sudomašine, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Candy CDSN 2D 520 PX ugradna sudomašina sa PRODAVCEM. EPonuda ne može da garantuje potpunu tačnost specifikacije i slika za Candy CDSN 2D 520 PX ugradna sudomašina. Pre kupovine, podatke za Candy ugradna sudomašina CDSN 2D 520 PX proverite na sajtu PROIZVOĐAČA.


"Do danas EU je donirala blizu 1,9 miliona evra vrijednosti zaštitne i medicinske opreme. Nažalost, prošlo je već godinu dana od pojave pandemije COVID-19 i nismo izašli iz te situacije. Ona utiče na živote u cijelom svijetu, ne samo u BiH. Nastavićemo da se borimo zajedno protiv ovog virusa, zajedno i u solidarnosti sa ljudima BiH", rekao je Donati.\n"Do sada je EU obezbjedila 73 miliona evra u grantovima za podršku malim i srednjim preduzećima, naročito u sektorima koji su najviše pogođeni kao što je turizam i poljoprivreda. Pored toga 250 miliona evra je obezbjeđeno kako bi se pružila makrofinasijska pomoć", kazao je Donati.\n"Jedan za RS i jedan za Federaciju BiH, a mogu da podrže temperaturni režim od -90 do -60 što je značajno za čuvanje vakcine prije svega proizvođača Pfizer. Institut je raspisao nabavku kombinovanih frižidera, zamrzivača od -25 do -10 i od 2 do 8 stepeni", kazao je Zeljković.\n"Od Ministarstva civilnih poslova BIH očekujemo informaciju kada će doći prva vakcina", pojasnio je Zeljković.\n"Sa sigurnošću možemo reći za direktnu nabavku koju vrši RS, ruske vakcine očekujemo krajem februara, a izvjesno je da bi mogle doći i ranije", kazao je Zeljković.\nDelegacija EU u BiH Donacija Institut za javno zdravstvo RS Koronavirus zaštitna oprema


BZNR ~ Pogledaj teme - PRIZNANJA POVODOM DANA BZR\n< Važni datumi i dešavanja ~ PRIZNANJA POVODOM DANA BZR\nPoslao: Pet Apr 24, 2015 14:57\nizvor: Tanjug, 24.04.2015\nBEOGRAD - Ministar za rad, zapošljavanje, boračka i socijalna pitanja Alekasandar Vulin uručio je danas, povodom obeležavanja Dana bezbednosti i zdravlja na radu, priznanja kompanijama i preduzetnicima za predanost vrednostima bezbednosti i zdravlja na radu.\nNa ceremoniji u Domu Vojske, Vulin je poručio da je suština zaštite na radu da pazimo jedni na druge - "poslodavci na radnike, a radnik na drugog radnika, ali i na uslove rada", kao i da naše društvo još ne razume koliko je važna bezbednost na radu.\nNavodeći da statistika za 2014. godinu pokazuje da je bilo manje pogibija na radu, manje teških a više lakših povreda nego 2013. Vulin je ocenio da nam "statistika nije rekla da se društvena svest promenila".\n"Imali smo primere da su poslodavci pokušali da dan posle smrti prijave poginulog radnika, ali i sjajne primere da su se poslodavci odricali dela profita kako bi obezbedili bolje uslove rada", rekao je Vulin, dodajući da se dešavalo da radnik strada a da pored njega ostanu neupotrebljeni šlem i druga oprema.\nNajavljujući da će uskoro biti donete izmene i dopune Zakona o zaštiti na radu, Vulin je istakao da izmene zakona neće ništa promeniti, već će promenu doneti poslodavci brigom o zaposlenima i uslovima u kojima oni rade.\nOn je dodao i da će biti donet novi Zakon o zaštiti naših radnika na privremenom radu u inostranstvu kao i Zakon o uređenju oblasti rada agencija za privremeno zapošljavanje.\n"Čini se da je čitav niz oblasti iz radnog zakonodavstva propao negde između borbe za profit i borbe za očuvanje radnih mesta", istakao je Vulin i dodao da je najveći interes ministarstva da bude što manje povreda na radu.\nPredsednik sindikata radnika građevinarstva i industrije građevinskog materijala Srbije Duško Vuković izneo je podatke da u svetu na svakih 15 sekundi radnik pogine ili umre od posledica bolesti zadobije na radnom mestu, godišnje 2,3 miliona radnika izgubi život na radnom mestu.\n"Pred sindikatima je veliki posao i odgovornost. Moramo zajedno sa poslodavcima i vladom uporno da ponavljamo da je bezbednost radnika dobra za konkurenciju, za veću produktivnost radnika a samim tim i kompanije", rekao je Vuković.\nPredsednik Unije poslodavaca Srbije Nebojsa Atanacković rekao je, da je činjenica da ima neodgovornih poslodavaca, ali da je većina njih savesna.\nPrvo mesto u kategoriji za preduzetnike sa manje od 250 zaposlenih i Povelju "28 april" pripalo je "RAPP ZASTAVA WINĆES d.o.o" iz Grabova, dok su prvo mesto u kategoriji za preduzetnike sa više od 250 zaposlenih podelili "FCA Srbija" iz Kragujevca, koncern "Bambi" iz Požarevca, "Grundfos Srbija" iz Inđije i "Tarket d.o.o" iz Pačke Palanke.\nPosebna priznanja za predanost vrednostima bezbednosti i zdravlja na radu uručena su kompanijama "Hemofarm" i "Lafarge BFC" iz Beočina.\nNa tradicionalnoj ceremoniji, uručene su i plakete i pohvalnice "28 april".\nHR ditrektorka kompanije Bambi Silvana Đurčevih rekla je Tanjugu da je priznanje velika obaveza za budućnost i još veće ulaganje u bezbedan rad zaposlenih u toj kompaniji.\n"Intenzivno radimo na poboljšanju uslova rada i ono što je naša najveća snaga i vrednost to su naši zaposleni. Bambi zna da su najbolji kapital ljudi i njihova bezbednost i konstantno ulaganje u tu oblast je nama jedna od najvećih fokusa", rekla je Đurčević.\nOna je dodala da kompanija, pored investicija koje ulaže u poboljšanje uslaova rada, ozbiljno radi i na podizanju svesti zaposlenih, na njihovoj na edukaciji i konstanstnoj opservaciji radnih mesta.\nDan bezbednosti i zdravlja na radu, u Srbiji i u svetu, obeležava se 28. aprila, i ima za cilj promociju prevencije u cilju sprečavanja povreda na radu i profesionalnih oboljenja.\nTog datuma obeležava se i Međunarodni dan komemoracije za smrtno stradale i povređene radnike koji, od 1996, sindikalne organziacije širomsveta obeležavaju u znak sećanja na sve smrtno stradale usled povreda na radu.


Dnevni izveštaj - 05.08.2019\nKurs dinara u ponedeljak 117,7421\nZvanični srednji kurs dinara iznosiće danas, 5. avgusta, 117,7421 dinara za evro, što je neznatna promena u odnosu na petak, objavila je Narodna banka Srbije. Dinar će prema evru biti jači za 0,1 odsto na mesečnom i za 0,3 posto na godišnjem nivou, a u odnosu na početak godine jači za 0,4 procenta. Indikativni kurs dinara prema dolaru je ojačao danas za 0,2 odsto na 106,0358 dinara za dolar.\nKineska rudarska kompanija „Zijin", koja je sa 63 odsto vlasništva većinski vlasnik u bivšem RTB „Bor", investiraće 200 miliona dolara u obnovu, doradu i izgradnju metalurških pogona. Prema pisanju „Novosti", Kinezi žele da najpre najsavremenijim tehnološkim metodama prošire kapacitet borske topionice. Naime, „Zijin" želi da se ovaj borski metalurški agregat, u kome se topi koncentrat bakra, sa sadašnjih 80.000 tona godišnje preuredi tako da u njemu posle ugrađivanja nove opreme može da se preradi čak 200.000 tona te sirovine godišnje.\nSrbiju posetilo 9,1% više turista u odnosu na 2018.\nBroj turista koji su posetili Srbiju u junu ove godine povećan je za 9,1% u odnosu na isti mesec prošle godine, saopštio je Republički zavod za statistiku. Ukupan broj noćenja turista, kako se navodi, veći je za 7%. U junu ove godine, u odnosu na jun 2018. godine, broj noćenja domaćih turista takođe je u porastu, za četiri procenta dok je broj noćenja stranih turista uvećan za 12,1%.\nTrgovinske tenzije iznova obaraju indekse u Americi i Evropi\nPetak je doneo produžetak pada na berzama u Americi i Evropi a glavni razlog tome je fokus investitora na temu uvođenja novih tarifa u Americi na kineske proizvode, kao i podaci o nivou zarada u SAD. S&P500 izgubio je 0,7% u petak a Nasdaq 1,3%.\nRast plata u Americi od 3,2%, značajno je nadmašio očekivanja tržišta, i bacio u sumnju investitore da bi moglo doći do nešto većeg inflatornog pritiska, što automatski znači da daljeg snižavanja kamate stope FED-a neće biti, te je to takođe bio faktor koji je izazvao prodajni pritisak.\nEvropske berze petak su završile su u solidnim minusima pogođene pre svega novim ciklusom trgovinskih tenzija SAD-Kina. Stoxx600 izgubio je ne malih 2,4% a najgore su prošli sektori osetljivi na trgovinska pitanja, poput bazičnih resursa i automobila.\nOd korporativnih objava iz Evrope izdvajamo da je čuvena osiguravajuća kuća Allianz objavila rast profita za drugi kvartal od 13,5% ali je očito zbog opšteg lošeg sentimenta na tržištu došlo do pada od 3%.


Zbog požara na gradskoj deponiji u Negotinu zasedao Štab za vanredne situacije - Društvo - Dnevni list Danas\nPočetna » Društvo » Zbog požara na gradskoj deponiji u Negotinu zasedao Štab za vanredne situacije\nZbog požara na gradskoj deponiji u Negotinu zasedao Štab za vanredne situacije\nPožar na gradskoj deponiji koji je na gradskoj deponiji buknuo u subotu 25. u prepodnevnim satima bio je povod za sazivanje vanredne sednice Štaba za vanredne situacije za teritoriju opšine Negotin.\n0Piše: J.B.K. 28. maja 2019. 12.17 Izmenjeno: 29. maja 2019. 04.01\nNa njoj su predsednik Opštine Negotin i komandant Štaba Vladimir Veličković i predstavnici nadležnih službi, Vatrogasno-spasilačke jedinice i JКP „Badnjevo“ Negotin informisali članove štaba o novonastaloj situaciji i preduzetim merama za gašenje požara koji je buknuo po drugi put za proteklih mesec dana na gradskoj deponiji.\n-Uključeni su svi potrebni subjekti u rasvetljavanju razloga nastanka požara, imajući u vidu da je ovo drugi požar za mesec dana i da postoji sumnja da požar nije buknuo sam od sebe, već da postoji i ljudski faktor koji je uticao da se požar i desi. Način na koji se desio i brzina kojom se širio budi sumnju da postoje drugi faktori koji su uticali na nastanak požara. Požar je lokalizovan i očekujemo da u narednih nekoliko dana bude zagašen. – rekao je pored ostalog na sednici, komandant Štaba za vanredne situacije Vladimir Veličković.\nKako je zaključeno ovom prilikom, a vezano za mere koje je neophodno preduzeti na sprečavanju izazivanja i širenja požara na gradskoj deponiji, u narednom periodu biće pojačan nadzor na gradskoj deponiji kroz dežurstva i obilaske radnika na održavanju, uz asistenciju i u okviru svojih ovlašćenja i raspoloživosti ljudskih resursa, pripadnika Policijske stanice Negotin i svih ostalih nadležnih organa i službi. Sve to u cilju sprečavanja daljih izazivanja požara u narednom periodu i sankcionisala odgovorna lica, s obzirom na sumnju da požare izazivaju neidentifikovana lica.\nSa sednice Štaba upućen je apel građanima da obrate posebnu pažnju i ukoliko primete da neko preduzima radnje na izazivanju požara nesavesne građane prijave nadležnim organima uz podsećanje da je Zakonom o o zaštiti od požara, strogo zabranjeno izazivanje požara na otvorenom prostoru, posebno na deponijama i smetlištima gde usled požara dolazi do sagorevanja raznih štetnih materija čime dolazi do zagađenja životne sredine i ugrožavanja zdravlja ljudi.\n-Upućujem apel svim sugrađanima koji odlažu otpad da vode računa da ne bi došlo do ovakve situacije ponovo, kada su kao u nedelju vremenske prilike uticale da dim prekrije grad i time ugrozi zdravlje ljudi i životnu okolinu. – izjavio je predsednik opštine Negotin Veličković.\nKako izveštava NG portal, negotinska deponija je samo u poslednjih mesec dana gorela dva puta. Nakon što je na Uskrs na tri mesta neko namerno izazvao požar, deponija je gorela skoro deset dana, drugi put, u subotu ujutru, vatrom bilo zahvaćeno oko 50 ari površine na istočnoj ari deponije. U prvom navratu negotinski vatrogasci-spasioci su prvi put dva požara lokalizovali odmah uz velike napore i količine vode, a treći požar koji je bio podpovršinski, sanirali su radnici JKP “Badnjevo” uz pomoć buldožera i velikih količina zemlje. Vatrogasci su učestvovali i u gašenju drugog požara, dok su radnici komunalnog preduzeća buldožerima naneli veće količine zemlje na obodima kako bi prekrili žarište.\nInače, zbog ovog poslednjeg požara Negotin i okolna naselja bili pod pravom dimnom zavesom.\ndeponija, Negotin, Vatrogasno spasilačke jediniceNegotin\nPet migranata uhapšeno zbog požara u kampu na Lezbosu


Turski tok počeo da radi: Rusija šalje gas novim gasovodom | Novosti.RS\n06. 01. 2020. u 07:45\nRusija je počela da šalje gas Bugarskoj, Grčkoj i Severnoj Makedoniji putem novog gasovoda Turski tok\nRusija je počela da šalje gas Bugarskoj, Grčkoj i Severnoj Makedoniji putem novog gasovoda Turski tok, objavio je Bulgartransgaz navodeći da je to način da se smanji isporuka preko Ukrajine.\nRusija gradi Turski tok i radi na udvostručenju kapaciteta gasovoda Severni tok kojim gas šalje preko Baltičkog mora u Nemačku u sklopu planova da zaobiđe Ukrajinu ka evropskom tržištu.\n"Isporuke ruskog gasa ne samo za nas, nego i za Grčku i Severnu Makedoniju idu putem nove ulazne tačke (na našoj granici s Turskom)", rekao je direktor Bulgartransgaza Vladimir Malinov, za bugarski nacionalni radio BNR.\nRuski Gasprom počeo je da šalje oko 3 milijarde kubnih metara gasa Bugarskoj putem Turskog toka 1. januara zamenivši dotadašnju rutu preko Ukrajine i Rumunije, prenosi Rojters.\nPROČITAJTE JOŠ - Spojene sve cevi "Turskog toka" kroz Srbiju (MAPA)\nKako se navodi, Gasprom je prošle godine isporučio oko 3 milijarde kubnih metara gasa Grčkoj i oko 500.000 miliona Severnoj Makedoniji.\nMalinov je rekao da taj Transbalkanski gasovod sada ne radi, ali i dodao da se mogao koristiti za slanje gasa Rumuniji, Moldaviji i Ukrajini ukoliko bude potražnje.\nPROČITAJTE JOŠ - Erdogan objavio tačan datum otvaranja „Turskog toka“\nRusija gradi Turski tok s dva cevovoda, svaki kapaciteta 15,75 milijardi kubnih metara gasa godišnje.\nPrvi cevovod je namenjen Turskoj, a drugi će ići dalje, od Bugarske do Srbije i Mađarske.\nBugarska se nada da će moći da počne isporuku gasa Srbiji do maja i planira da izgradi celu deonicu do kraja godine.


Strategija pametne specijalizacije Crne Gore do kraja godine - CdM\nCrna Gora je najviše odmakla u procesu izrade Strategije pametne specijalizacije i vjerujem da je kraj godine realan datum za finalizovanje dokumenta, kazao je danas u Briselu generalni direktor Udruženog istraživačkog centra JRC, Vladimir Suča, tokom sastanka sa ministarkom nauke, Sanjom Damjanović.\nSuča je, ističu u Ministarstvu nauke, obećao i dodatan ekspertski tim Crnoj Gori, koji će, sredinom septembra, pomoći da se aktivnosti dodatno ubrzaju.\nStrategija pametne specijalizacije je novi pristup ekonomskom razvoju, pokrenut od strane Evropske unije i predstavlja sveobuhvatnu procjenu kapaciteta, te targetiranje najkonkurentnijih grana koje imaju inovativni potencijal da omoguće ubrzan ekonomski i naučni razvoj zemlje.\nDamjanović je iskoristila priliku da Suči predstavi dosadašnje aktivnosti na uspostavljanju Međunarodnog instituta za održive tehnologije u Jugoistočnoj Evropi SEEIIST, kao i naredne korake u cilju realizacije tog regionalnog projekta.\n“Istakla je da je region bio jedinstven u izboru opcije, te da će budući projekat biti namijenjen Hadronskoj kancer terapiji, najsavremenijoj metodi za liječenje velikog broja vrsta kancera. Ovaj region treba istraživačku infrastrukturu na najvišem nivou, kako bi mogao u perspektivi postati konkurentan ostatku Evrope”, navode u Ministarstvu.\n“Ministarka je zamolila JRC za podršku, imajući u vidu da je riječ o centru koji svoje institute ima širom Evrope i svijeta. Uz to, na sastanku je bilo riječi i o pristupu crnogorskih naučnika upravo ovim centrima, što će, obećao je direktor Suča, u skorijem periodu biti moguće bez bilo kakvog dodatnog finansijskog učešća”, dodaju u Ministarstvu nauke.\nRanije danas Damjanović je učestvovala i na sastanku Regionalnog savjeta za saradnju RCC, posvećenom kreiranju jedinstvenog regionalnog stava o budućem novom okvirnom programu za nauku i inovacije Horizont Evropa, koji ima za cilj da zemlje regiona utiču na promjene budućeg okvirnog programa u korist Zapadnog Balkana.\nPredlog tog programa zvanično je prezentovao komesar za nauku i inovacije Karlos Moedas, 7. juna u Briselu. Budući okvirni program premašio je sve dosadašnje vrijednosti i za nauku u Evropi za period 2021/2027 predloženo je čitavih 100 milijardi eura, što je 20 milijardi više u odnosu na tekući Horizont 2020.\nTagovibrisel Sanja Damjanović Strategija pametne specijalizacije


Politika Autor:Jovana Šesterikov02. apr. 202018:38 > 18:41\n„Hapšenje novinarke Ane Lalić juče je izaziva veliku zabrinutost. Pozdravljamo njeno puštanje na slobodu“, navela je Pisonero Hernandez i dodala da pozdravlja odluku Vlade Srbije da povuče mere koje su uvedene za centralizaciju javnih informacija o pandemiji koronavirusa tokom aktuelnog vanrednog stanja i „obezbededi slobodu štampe“.\nKako ističe Pisonero Hernandez „sloboda medija je ključna i mora biti očuvana“.\n„U krizno vreme kao ovo s kojim se suočavamo od izuzetne je važnosti da vanredne mere ne budu na utrb fundamentalnih principa i vrednosti. Mediji i novinari imaju ključnu ulogu u informisanju javnosti o kritičnim informacijama i nadgledanju poteza Vlade“, zaključila je“, Pisonero Hernandez.\nDa podsetimo sinoć je novinarki protala Nova.rs Ani Lalić određeno zadržavanje od 48 sati u PU u Novom Sadu zbog sumnje da bi mogla da ponovi krivično delo, objavljivanja tekstova koji izazivaju paniku i nerede.\nOna je jutros puštena iz pritvora, međutim krivična prijava nije povučena a zaplenjeni su njena dva telefona i lap top.\nPovodom hapšenja Ane Lalić reagovali su OEBS, Ambasada SAD u Srbiji, Reporteri bez granica, Evropska federacija novinara, brojne javne ličnosti i političari.\nAna LalićEvropska komisijahapšenje


Putin se svakodnevno testira na koronavirus • RTK\nPutin se svakodnevno testira na koronavirus\n"Ruski predsednik Vladimir Putin svakodnevno se testira da li je zaražen koronavirusom", rekao je njegov portparol Protsenko Dmitrij Peskov.\n"Putina je uhvatila panika od zaraženja Kovidom-19, zbog toga što je 24. marta bio u poseti bolnici u moskovskom selu Kommunarka, gde su se lečili zaraženi", rekao je on, prenosi ruski medij tvrain.ru.\nDok je Evropska Unija optužila Rusiju da je namerno širila dezinformacije o koronavirusu, sam Putin postao "žrtva" virusa.\nPutinov strah dolazi iz činjenice da je doktor koji ga je pratio u poseti 24. marta bio zaražen. Rusi su čak pokušavali da to kriju, ali vest se ipak širila. U međuvremenu, lekar Denis Pritsenko, koji se pojavio na ekranu sa Putinom, bio je primoran da na svom Fejsbuk profilu prizna da je zaražen Kovidom-19.\n"Dragi prijatelji, veoma ste me dotakli svojom zabrinutošću! Da, imam pozitivan rezultat testa, ali osećam se odlično. Nalazim se u svojoj kancelariji sa svim uslovima za rad na distanci, upravljanje i lekarske savete", rekao je dr Protsenko.


Tokom Prodajnog dana, potencijalnim kupcima biće predstavljena trenutna stambena ponuda, a poseban fokus će biti na porodičnim, trosobnim i četvorosobnim stanovima u zgradama BW Aurora i BW Arcadia, koje će svoje prve stanare dočekati već sledeće godine. Ove zgrade nalaze se na izuzetnoj lokaciji preko puta parka, u blizini Kule Beograd i najvećeg tržnog centra u regionu Galerije Belgrade.\n„Tokom proleća će biti završena rekonstrukcija Savskog trga, već u septembru ćemo otvoriti Galeriju Belgrade, a ovogodišnjim useljenjem četvrte stambene zgrade BW Magnolija broj useljenih stanova dostići će 860. Paralelno razvijamo i poslovne i komercijalne prostore, koji će dodatno podstaći rast potražnje stanova u okviru našeg projekta“, ističe Nikola Nedeljković, generalni direktor kompanije Belgrade Waterfront.\nAktuelna ponuda kompanije, osim stambenih zgrada, uključuje i brendirane W i St. Regis stanove, koji predstavljaju novitet na ovdašnjem tržištu nekretnina i postavljaju nove standarde stanovanja. Detaljnije informacije o ponudi Belgrade Waterfront-a, možete saznati u Prodajnim centrima kompanije ili na sajtu belgradewaterfront.com.


FoNet portal :: Pretraga / tagId=87316 / position=11\nNovi budžet je razvojni\nU budžetu za 2022. predvideli smo da privredni rast bude 4,5 odsto - to znači da ćemo kumulativno u najtežim godinama posle Drugog svetskog rata, u godinama pandemije, imati kumulativni rast koji je "najveći i najbolji u Evropi" - oko ili preko 10 odsto, rekla je danas premijerka Ana Brnabić u Skupštini Srbije, gde obrazlaže predlog novog budžeta.\nPredsednica Vlade Srbije Ana Brnabić razgovarala je danas u Beogradu sa sekretarom Vatikana za odnose sa državama, nadbiskupom Polom Ričardom Galagerom i zahvalila se za podršku evrointegracijama Srbije i principijelnu poziciju Svete stolice u pogledu Kosova, utemeljenu na poštovanju međunarodnog prava.\nNastavak saradnje s Korejom\nPredsednica Vlade Srbije Ana Brnabić primila je danas u oproštajnu posetu ambasadora Republike Koreje Hjon-ćan Čea i istakla da se nada nastavku saradnje, kao i da će njegovo iskustvo rada i boravka u Srbiji doprineti privlačenju i drugih korejskih investicija, posle fabrike u Smederevskoj Palanci.\nBrnabić nedorasla funkciji\nUdruženi sindikati Srbije "Sloga" saopštili su danas da je premijerka Srbije Ana Brnabić u vezi sa vijetnamskim radnicima angažovanim na izgradnji fabrike za preradu guma Linglong u Zrenjaninu pokazala totalno neznanje i da nije dorasla funkciji koju obavlja, a saopštenje kompanije ocenili kao besmisleno.\nSamo pokazuje postupke\nPremijerka Srbije Ana Brnabić odbacila je danas navode da "targetira i dehumanizuje" lidera Stranke slobode i pravde Dragana Đilasa, uverena da samo iznosi činjenice.\nNada se bar jednom klasteru\nOčekujem otvaranje barem jednog klastera u pregovorima sa Evropskom unijom (EU), a nadam se otvaranju i dva, jer imamo najpozitivniji izveštaj Evropske komisije u proteklih nekoliko godina, posebno u oblasti vladavine prava, izjavila je danas premijerka Ana Brnabić za TV Pink.


Crna Gora: Sistem za prikupljanje otpadnih voda u Podgorici – projekat veka\nPodgorica je svedočila pokretanju izgradnje prve komponente sistema za prikupljanje i pročišćavanje otpadnih voda, nazvanog projektom veka, a što se tiče glavnog grada Crne Gore. Projekat se sastoji od četiri komponente – primarnog kolektora dugog preko 5 kilometara, čija je izgradnja danas počela, kanalizacione mreže duge 20 kilometara, čija će izgradnja početi od sutra novi mosta na reci Morača koji treba biti gotov za nekoliko meseci kao i samog postrojenja za prečišćavanje otpadnih voda, čija je izgradnja planirana za sledeću godinu, prema najavama lokalnih vlasti.\nCeo projekat vredan je50 miliona evra, a 10 miliona evra donirala je Evropska unija. Šef Delegacije Evropske unije u Crnoj Gori Aivo Orav prisustvovao je svečanom početku radova, koji je označio kao važan korak napred za Crnu Goru u zaštiti životne sredine u skladu sa standardima Evropske unije.\n“I što je najvažnije, ovo je velika stvar za građane Podgorice”, rekao je Orav i dodao: “Otprilike 75% zagađenja vode nastaje u kućnim otpadnim vodama, zbog čega je izuzetno važno uložiti u pravilno prikupljanje i tretman otpadnih voda , kako bi se zaštitilo zdravlje građana i očuvala životna sredina. Ovaj projekat je znak konkretne i stalne podrške Crnoj Gori na njenom putu pridruživanja evropskoj porodici, a projekat podržavaju i države članice EU, KFV banka i lokalne vlasti i predstavlja sjajan primer međunarodne saradnje koja je usmerena na dobrobit građana Crne Gore. Želim vam uspeh u realizaciji ovog projekta”, zaključio je Orav.\nGradonačelnik Podgorice Ivan Vuković istakao je da je ovo projekat veka za glavni grad, jer trasira dugoročni razvoj Podgorice i osigurava trajnu zaštitu reke Morače, podzemnih voda i vodosnabdevanja izvora u slivu Skadarskog jezera. On je dodao da je ovo složen inženjerski projekat koji ispunjava najnovije ekološke standarde.\n„Posebno smo ponosni na činjenicu da su naši partneri iz Evropske unije prepoznali značaj ovog projekta i dodelili grant od preko 10 miliona evra za njegovu realizaciju u okviru krovnog okvira Investicionog okvira za Zapadni Balkan. Osim naših evropskih partnera, takođe zahvaljujem KFV banci na donaciji od 285.000 evra za sprovođenje dve studije koje su važan deo projektne dokumentacije za izgradnju ovog sistema“, rekao je Vuković.\nVlada Crne Gore takođe je podržala projekat veka.\n“Glavni grad Podgorica kontinuirano razvija zdravije i bolje životno okruženje, a Vlada će sa svoje strane nastaviti da podržava taj razvoj na način koji odgovara potrebama naših građana”, rekao je premijer Duško Marković.


Leskovčani u Krovnoj organizaciji mladih - juGmedia\nBEOGRAD/LESKOVAC – Na Pravnom fakultetu u Beogradu u toku je Skupstina Krovne organizacije mladih Sbije na kojoj učestvuju tri Udruženja iz Leskovca – Edukacioni centar, Narodni Parlament i Resurs centar.Krovna organizacija mladih predstavlja najviše nezavisno predstavničko telo mladih u jednoj zemlji. Krovnu organizaciju ima većina evropskih zemalja kao i mnoge druge zemlje sveta i one funkcionišu pod različitim nazivima, a najčešće pod nazivom Nacionalni omladinski savet. Njih osnivaju, odnosno u njih se udružuju omladinske organizacije (organizacije koje čine mladi, koje rade sa mladima, za mlade i u interesu mladih) radi postizanja zajedničkih opštih ciljeva.\nNa ovoj Skupštini bira se novi Upravni odbor Krovne organizacije Srbije, na čijem mestu je Edukacioni centar predložio svog kandidata, koji će ukoliko ga Skuština izabere imati prilke da u dvogodišnjem mandatu poboljša položaj mladih kako na nacionalnom tako i na lokalnom nivou.\nPROKUPLJE - Lokalna poreska administracija pripremila je rešenja poreza na imovinu, kao i naknadu za zaštitu i unapređenje životne sredine,…\nMedicinska škola Leskovac je Svetski dan zdrave hrane obeležila na praktičan način tako što je u saradnji sa timovima za zdravstveno vaspitanje,…\n12.01.2014. u 13:29


Posjeti opštine prethodila je prezentacija privrednih kapaciteta opština iz RS, koja je održana u Doboju, a među kojima je bila i Kozarska Dubica. Prezentaciju privrednih kapaciteta Kozarske Dubice pripremila je Lokalne agencije za razvoj u saradnji sa opštinskom Administrativnom službom, odnosno Odjeljenjem za privredu i društvene djelatnosti.\n“Ovo je prvi zvanični sastanaka prilikom čega smo razmijenili iskustva i razgovarali o budućim planovima. Privrednici iz Burse koji su nas posjetili, među kojima je bio i predsjednik Udruženja nezavisni industrijalaca i privrednika u Turskoj (MUSIAD), su zainteresovani isključivo za poljoprivredu, transport i metalnu industriju, a krajnji cilj im je ulazak na tržište EU, što mogu ostvariti preko nas koji smo uskoro na granici s istom”, rekao je Danijel Marjanović direktor Lokalne agencije za razvoj opštine Kozarska Dubica i dodao da su danas obišli preduzeća “Unaplod”, “Mlijekoprodukt”, “Nova Mehanika” i “Eko Bel” u Poslovnoj zoni “Lipova greda”.\nOn je precizirao da su preduzeća u Kozarskoj Dubici u pratnji načelnika opštine Mile Zlojutra i njegovih saradnika obišli predstavnici kompanije koje se bavi skladištenjem i preradom voća i povrća “Kaledonya”, preduzeća za proizvodnju i prodaju električnih kotlova “Karacalar termosifon” i preduzeća koje se bavi međunarodnim transportom “Fatih trans”.\n"Bursa je grad sa oko tri miliona stanovnika i jedan od najrazvijenijih turskih industrijskih područja", podsjetio je Marjanović.


Uprkos tvrdnjama o nikad tačnijem biračkom spisku, preminuli i dalje sa pravom glasa - Z1INFO.RS\nNaslovna Hronika Uprkos tvrdnjama o nikad tačnijem biračkom spisku, preminuli i dalje sa pravom...\nUprkos tvrdnjama o nikad tačnijem biračkom spisku, preminuli i dalje sa pravom glasa\nUoči svakih izbora otvaraju se pitanja ažuriranja biračkog spiska i eventualnog prostora za manipulacije, a tvrdnje da „glasaju i mrtve duše“ iznosili su u prethodnom periodu svi politički predstavnici, ali samo dok su bili opozicija.\nTako je u kampanji za predsedničke izbore 2012. kandidat Tomislav Nikolić optužio prethodnu vlast da je u birački spisak dopisala „500.000 nepostojećih i mrtvih“, a sedam godina kasnije, uoči novih izbora tvrdnje o problematičnom biračkom spisku iznosi deo tadašnje vlasti koji je sada u opoziciji.\nI tada i sada, od Ministarstva državne uprave i lokalne uprave, koje je zaduženo za jedinstveni birački spisak, stiže uveravanje da „u Srbiji nikada nije postojao ni približno tačan, precizan, ažuran i od svake vrste zloupotrebe zaštićen birački spisak“. Ovog puta, osim već poznatih odgovora, na pitanje Insajdera, iz Ministarstva, uz priznanje, stiže i molba za dostavljanje informacija o upisanim osobama koje su rođene krajem 19. i početkom 20. veka radi njihovog brisanja.\nU ovakvoj situaciji, u kojoj nisu ubedljive ni tvrdnje o stotinama mrtvih glasača kao ni one o najispravnijem dokumentu ikada, jedino je sigurno da nedostaci u biračkom spisku u velikoj meri utiču na poverenje građana u izborni proces koji je osnovna pretpostavke demokratije.\nPolemika o biračkom spisku pokrenuta je i uoči ovih predstojećih izbora pa je tako ažuriran birački spisak i jedan od uslova dela opozicije za izlazak na naredne izbore, a tim povodom juče je predsednik Srbije Aleksandar Vučić najavio da će država pozvati predstavnike relevantnih međunarodnih institucija da dođu u Srbiju kako bi, kako je istakao, „proverili da li nešto petljamo ili krademo“.\n“Pošto su (opozicija) lagali kako mrtvi glasaju, a živi ne mogu, mi ćemo da pozovemo međunarodne predstavnike da dođu pet-šest meseci pre izbora i provere da li nešto petljamo ili krademo, pa neka bude kako kažu svetski priznate institucije”, istakao je predsednik Srbije gostujući na televiziji Pink, preneo je portal Insajder.


Austrijski građanski zakonik kao izvornik srpskog građanskog zakonika | www.gfpn-au.com\nSrpski građanski zakonik donet je 1844. godine, pre 167 godina. Bio je četvrti građanski zakonik u Evropi. Rađen je po ugledu na Austrijski građanski zakonik, a Srbiju je uveo u germanski pravni krug. Neke odredbe Srpskog građanskog zakonika, kao na primer one o poklonu, koriste se i danas kao pozitivnopravne. Neka to bude samo jedan primer aktuelnosti ovog Zakonika i nakon toliko vremena.


Članovi Odbora za kulturu i informisanje su na sednici, održanoj 24. novembra utvrdili Listu kandidata za člana Saveta Regulatornog tela za elektronske medije koju je predložio nadležni Odbor Narodne skupštine.\nPredsednica Odbora Sandra Božić obavestila je članove Odbora da je 6. novembra poslaničklim grupama i narodnim poslanicima koji nisu članovi poslaničkih grupa upućen javni poziv za predllog kandidata za članove Saveta REM, sa rokom od 15 dana da Odboru dostave predlog dva kandidata. Tom pozivu odazvala se samo Poslanička grupa „Aleksandar Vučić – za našu decu“, te je Odbor utvrdio da Listu kandidata za članove Saveta REM čine Olivera Zekić i Miloš Gajović.\nNa sednici je utvrđena i Lista kandidata za člana Saveta Regulatornog tela za elektronske medije, kao i Lista organizacija koje zajedno čine jedinstvenog ovlašćenog predlagača, a koje su predložile crkve i verske zajednice. Božić je navela da su Srpska pravoslavna crkva, Islamska zajednica Srbije, Beogradska nadbiskupija, Jevrejska verska zajednica, Evangelistička hrišćanska crkva i Slovačka evangelistička crkva zajedno dostavile predlog dva kandidata za Savet REM-a – Aleksandru Janković i Snežanu Miljković. Ona je navela i da će Odbor na narednoj sednici obaviti javni razgovor sa kandidatkinjama koje su predložile crkve i verske zajednice.\nU nastavku sednice, članovi Odbora jednoglasno su utvrdili konačni predlog dva kandidata za člana Saveta Regulatornog tela za elektronske medije, koji se bira na predlog nadležnog Odobora za kulturu i informisanje. Imajući u vidu da se na utvrđenoj Listi kandidata koji se biraju na predlog nadležnog Odbora za kulturu i informisanje nalaze već dva kandidata, konačni predlog dva kandidata za članove Saveta REM, koji Odbor upućuje Narodnoj skupštini na razmatranje i usvajanje, čine Olivera Zekić i Miloš Gajović. Predsednica Odbora navela je i da će na narednoj sednici Odbora biti obavljen javni razgovor sa navedenim kandidatima.\nSednici je predsedavala predsednica Odbora Sandra Božić, a prisustvovali su članovi i zamenici članova Odbora Željko Tomić, Vuk Mirčetić, Samira Ćosović, prof. dr Marko Atlagić, Snežana Paunović, Anamarija Viček, Lav-Grigorije Pajkić, Milica Obradović, Aleksandar Čotrić, Aleksandar Jovanović, mr Jadranka Jovanović, Miloš Terzić, Nebojša Bakarec, Ljubomir Marić i Ivana Popović.\nUtorak, 24. novembar 2020. | Treća sednica Odbora za kulturu i informisanje 24.11.2020.


Naslovnica NAJNOVIJE Usvojeni akti na 36. sjednici Vlade Zeničko-dobojskog kantona o odobravanju sredstava i...\nZenica – Na 36. sjednici Vlade Zeničko-dobojskog kantona, održanoj 08.12.2015. godine , na prijedlog Ministarstva za poljoprivredu, šumarstvo i vodoprivredu,Vlada Kantona donijela je Zaključak o odobravanju sredstava JP Šumsko-privredno društvo Zeničko-dobojskog kantona d.o.o. Zavidovići za finansiranje projekata iz oblasti šumarstva. Od ukupno dvadeset projekata, kandidovanih od strane JP Šumsko-privredno društvo Zeničko-dobojskog kantona d.o.o. Zavidovići, odobreno je finansiranje njih šesnaest. Radi se o namjenskim sredstvima u iznosu od 211.108,78 KM koja će biti iskorištena za: podizanje novih šuma, rekonstrukciju šuma i šumskih zemljišta, čišćenje šuma i pošumljavanje opožarenih površina, provođenje šumsko-uzgojnih i zaštitnih mjera, te za druge aktivnosti koje doprinose unapređenju šuma, a za krajnji cilj imaju poboljšanje općekorisnih funkcija šuma.


Zaev pred razgovor s Vučićem sve negirao - ebart\nZaev pred razgovor s Vučićem sve negirao\nMakedonski premijer Zoran Zaev u izjavi za "Blic", uoči razgovora s predsednikom Srbije, kaže da Makedonija nije uradila ništa protiv Srbije.\n"Bez ikakvih neinformisanih ili preuranjenih zaključaka, poštujemo i podržavamo poziv zvaničnog Beograda da zaštitimo bilateralne odnose Srbije i Makedonije i uspstavimo standardni kodeks ponašanja. Nadam se da ću u razgovoru (danas u podne, prim. nov) sa predsednikom Aleksandrom Vučićem rešiti sve eventualne nesporazume", kazao je Zaev.\nZaev tvrdi, iako Vlada Srbije ima suprotne informacije, da makedonska vlada "nikada nije imala nameru, niti je dala upustva za izvršenje bilo kakvih kontraobaveštajnih aktivnosti protiv ili na račun bilo koje susedne zemlje, uključujući i Republiku Srbiju".\nNa direktno pitanje da li je makedonska vlada sklapala dogovore sa albanskom manjinom nauštrb srpskih interesa, Zaev tvrdi da su u pitanju "lažne vesti".\n"Dozvolite mi da budem jasan, u našoj politici nema strategije i politike na štetu Srbije. Posvećeni smo održavanju i kontinuiranom radu na jačanju naših bilateralnih odnosa sa našim susedom, Republikom Srbijom. Naš pristup spoljnoj politici zasniva se na politici otvorenih vrata direktnog dijaloga i dobre volje koja će rešiti probleme umesto što će da ih stvara. Smatramo da je to najefikasniji način izgradnje dobrosusedskih odnosa, saradnje i partnerstva", kaže Zaev za "Blic".\nŠto se kosovskog pitanja tiče, Zaev kaže da će makedonska vlada "nastojati da izgradi prijateljske odnose zasnovane na uzajamnom poštovanju i jačanju trgovinskih veza".\nPodsetimo, za danas u podne zakazan je telefonski razgovor Zaeva i predsednika Srbije povodom povlačenja srpskih diplomata i Skoplja i optužbi na račun Makedonije da je, u saradnji sa stranom silom, sprovodila ofanzivne radnje prema srpskim diplomatama i štetila interesu Srbije.